open-index/open-wikipedia-markdown huggingface dataset:
বংগ চুবাহ

link=//upload.wikimedia.org/wikipedia/commons/thumb/a/a2/De_handelsloge_van_de_VOC_in_Hougly_in_Bengalen_Rijksmuseum_SK-A-4282.jpeg/260px-De_handelsloge_van_de_VOC_in_Hougly_in_Bengalen_Rijksmuseum_SK-A-4282.jpeg|thumb|260x260px|হুগলী-চুচুৰাত ডাছ ইষ্ট ইণ্ডিয়া কোম্পানীৰ জাহাজ, ১৬৬৫ চনত
**বংগ চুবাঃ** (; ) বা **মোগল বংগ** () আছিল মোগল সাম্ৰাজ্যৰ সৰ্ববৃহৎ ভাগ (যি পাছলৈ এক স্বতন্ত্ৰ ৰাজ্য হ'লগৈ)। ১৬ৰ পৰা ১৮ শতিকালৈ ই পশ্চিম বংগ আৰু বাংলাদেশকে ধৰি বংগ অঞ্চলৰ অধিকাংশ সামৰিছিল, য'ত বৰ্তমানৰ বিহাৰ, ঝাৰখণ্ড আৰু উৰিষ্যাৰ অংশও আছিল। এই চুবাহৰ সৃষ্টি হৈছিল বংগ চুলতানীৰ পতনৰ পাছত। বংগ চুলতানীক বাৰুদৰ সাম্ৰাজ্য এখনত বিলীন কৰা হৈছিল। বংগ চুলতানীৰ দিনত আৰু তাৰ পাছত বংগ চুবাহৰ দিনতো বংগ অঞ্চল আছিল ভাৰতীয় উপমহাদেশৰ আতাইতকৈ ধনী অঞ্চল, বিশেষকৈ বেপাৰী, সেথ, বেংকাৰ আদিৰ কাৰ্যকালাপৰ বাবে। বংগৰ অৰ্থনীতিৰ প্ৰাক্‌-ঔদ্যোগিক অৱস্থাত এক আগন্তুক ঔদ্যোগিক বিপ্লৱৰ চিন দেখা যায়।

## অৰ্থনীতি
বংগ চুবাহক "জাতিসমূহৰ সৰগ" আৰু "বংগৰ সোণালী যুগ" বুলিও অভিহিত কৰা হয়, কাৰণ এই অঞ্চলৰ বাসিন্দাৰ জীৱনৰ যাপনৰ স্তৰ আৰু বাস্তৱ মজুৰি আছিল বিশ্বৰ ভিতৰতে আতাইতকৈ অধিক। বংগ চুবাঃ অকলেই নেডাৰলেণ্ডৰ এছিয়াৰ পৰা ৪০% আমদানিৰ উৎস আছিল। বংগৰ পূব ভাগ আছিল বস্ত্ৰ উৎপাদন আৰু জাহাজ নিৰ্মাণ আদি উদ্যোগত বিশ্ববিখ্যাত। ই পাত, কঁপাহৰ কাপোৰ, ষ্টীল, কৃষিজাত আৰু ঔদ্যোগিক সামগ্ৰীৰ উল্লেখযোগ্য ৰপ্তানিকাৰী আছিল। এই অঞ্চলেই আংল-বংগীয় যুদ্ধৰ ভেঁটি আছিল।

## নৱাবসকল আৰু ব্ৰিটিছ ইষ্ট ইণ্ডিয়া কোম্পানী
১৮ শতিকাত বংগ নৱাবসকলৰ অধীনত এখন স্বতন্ত্ৰ ৰাজ্য হ'ল। এই সময়চোৱাত বংগৰ অৰ্থনীতিত প্ৰাৰম্ভিক ঔদ্যোগীকৰণ দেখা গৈছিল। এনে হৈছিল বিশেষকৈ ঔদ্যোগিক বিপ্লৱৰ বস্ত্ৰ উৎপাদনত। পিচে ব্ৰিটিছ ইষ্ট ইণ্ডিয়া কোম্পানীয়ে পলাশীৰ যুদ্ধ জয় কৰি, বংগ দখল কৰিলে। তাৰ পাছতে বংগৰ অ-ঔদ্যোগীকৰণ আৰম্ভ হ'ল। এই চুবাহক পাছলৈ বেংগল প্ৰেচিডেঞ্চিলৈ ৰূপান্তৰিত কৰা হ'ল।

## তথ্য সংগ্ৰহ
শ্ৰেণী:মোগল চুবা
শ্ৰেণী:ভাৰতৰ ইতিহাস
শ্ৰেণী:বাংলাদেশৰ ইতিহাস
বেংগল প্ৰেচিডেঞ্চি

**বেংগল প্ৰেচিডেঞ্চি**, আনুষ্ঠানিকভাৱে **প্ৰেচিডেঞ্চি অৱ ফ'ৰ্ট ৱিলিয়াম** আৰু পাছলৈ **বেংগল প্ৰদেশ**, ব্ৰিটিছ ভাৰতৰ এটি ভাগ আছিল। ভৌগোলিকভাৱে নিজৰ আটাইতকৈ প্ৰসাৰিত অৱস্থাত বেংগল প্ৰেচিডেঞ্চিত দক্ষিণ এছিয়া আৰু দক্ষিণ-পূব এছিয়াৰ বৃহৎ অঞ্চল অন্তৰ্ভুক্ত আছিল। কিন্তু প্ৰকৃত বেংগলত বংগ অঞ্চলহে সামৰা হয়, যি বৰ্তমানৰ পশ্চিম বংগ আৰু বাংলাদেশ। ফ'ৰ্ট ৱিলিয়ামৰ আশে-পাশে বিকশিত মহানগৰ কলিকতা আছিল বেংগল প্ৰেচিডেঞ্চিৰ ৰাজধানী। এসময়ত বেংগলৰ ৰাজ্যপালেই আছিল ভাৰতৰ ভাইচেৰয় আৰু কলিকতা ১৯১১ চনলৈকে ভাৰতৰ অনানুষ্ঠানিক ৰাজধানী আছিল।

## ইতিহাস
বেংগল প্ৰেচিডেঞ্চি‌ৰ উৎস মোগল সম্ৰাট জেহাংগীৰৰ শাসনত ১৬১২ চনত বংগ চুবাহত স্থাপিত কিছুমান বাণিজ্য কেন্দ্ৰ। ব্ৰিটিছ ইষ্ট ইণ্ডিয়া কোম্পানী আৰু আন আন ইউৰোপীয় কোম্পানীৰ মাজত বংগ অঞ্চলত প্ৰভাৱ বিস্তাৰ কৰিবলৈ প্ৰতিযোগিতাৰ সূচনা হৈছিল। ১৭৫৭ চনৰ পলাশীৰ যুদ্ধত বংগৰ নৱাবৰ ক্ষমতাৰ অন্ত আৰু ১৭৬৪ চনৰ বক্সৰৰ যুদ্ধৰ পাছত ব্ৰিটিছ ইষ্ট ইণ্ডিয়া কোম্পানীৰ নিয়ন্ত্ৰণ প্ৰায় সমগ্ৰ ভাৰতীয় উপমহাদেশত বিস্তাৰ হ'ল। ই ভাৰতত কোম্পানীৰ শাসনৰ আৰম্ভণি আছিল, আৰু ইষ্ট ইণ্ডিয়া কোম্পানী ভাৰতীয় উপমহাদেশৰ আটাইতকৈ শক্তিশালী সামৰিক শক্তি হৈ পৰিল। ব্ৰিটিছ সংসদে লাহে লাহে ইষ্ট ইণ্ডিয়া কোম্পানীৰ একাধিকাৰ আঁতৰাবলৈ ধৰিলে। ১৮৫০ৰ দশকত কোম্পানীটোৰ বিত্তীয় সমস্যা বাঢ়িবলৈ ধৰিলে। তেনেতে ১৮৫৭ চনত চিপাহী বিদ্ৰোহ ঘটিল, যাৰ পাছত ব্ৰিটিছ চৰকাৰে নিজেই ভাৰতৰ শাসনৰ ভাৰ গ্ৰহণ কৰিলে। বেংগল প্ৰেচিডেঞ্চিক পুনৰ্গঠিত কৰা হ'ল, আৰু বিংশ শতিকাৰ আগ ভাগত ই হৈ পৰিল ভাৰতীয় স্বাধীনতা আন্দোলনৰ মূল কেন্দ্ৰ। তদুপৰি, বেংগল প্ৰেচিডেঞ্চিয়েই বংগৰ নৱ-জাগৰণৰো স্থল।

## পুনৰ্গঠন
বেংগল আছিল ব্ৰিটিছ ৰাজৰ অৰ্থনৈতিক, সাংস্কৃতিক আৰু শৈক্ষিক কেন্দ্ৰ। আদ্য-ঔদ্যোগীকৰণৰ সময়ত বংগই ঔদ্যোগিক বিপ্লৱত বিশেষ ভূমিকা পালন কৰিছিল, যদিও শীঘ্ৰে তিপু চুলতানৰ মাইচুৰ ৰাজ্যই আটাইতকৈ দমনীয় অৰ্থনৈতিক শক্তিৰ খিতাপ ল'লে। বেংগলৰ পুনৰ্গঠনত পেনাং, চিংগাপুৰ আৰু মালাক্কাক আঁতৰ কৰা হ'ল ১৮৬৭ চনত। ব্ৰিটিছ বাৰ্মা প্ৰথমে ব্ৰিটিছ ভাৰতৰ এক পৃথক প্ৰদেশ হ'ল আৰু পাছলৈ এক পৃথক উপনিৱেশ। পশ্চিমত চিডেড এণ্ড কংকুৱাৰ্ড টেৰিট'ৰিজ (উত্তৰ প্ৰদেশ, কুমাঊঁ, গঢ়ৱাল আদি) তথা পাঞ্জাবক পুনৰ্গঠিত কৰা হ'ল। উত্তৰ-পূবৰ অঞ্চল হ'লগৈ পৃথক ঔপনিৱেশিক অসম। ১৯৪৭ চনৰ ভাৰত বিভাজনত বেংগলকো দুভাগ কৰা হ'ল ধাৰ্মিক আধাৰত।

## তথ্য সংগ্ৰহ

শ্ৰেণী:অসমৰ ইতিহাস
শ্ৰেণী:ব্ৰিটিছ ভাৰতৰ প্ৰেচিডেঞ্চি
শ্ৰেণী:১৯৪৭ চনত বিলুপ্ত হোৱা ৰাজ্য আৰু ভূ-খণ্ড
শ্ৰেণী:ভাৰতৰ ইতিহাস
শ্ৰেণী:বাংলাদেশৰ ইতিহাস
বংগ বিভাজন (দ্ব্যৰ্থতা দূৰীকৰণ পৃষ্ঠা)

**বংগ বিভাজনে** তলত দিয়া বিষয় বুজাব পাৰে:
* বংগ বিভাজন (১৯০৫) 
* বংগ বিভাজন (১৯৪৭)
পূৰ্ব বংগ

**পূৰ্ব বংগ** ( *Purbô Bangla/Purbôbongo*) পাকিস্তানৰ এটি অঞ্চল আছিল যি পাকিস্তানৰ অন্য ভাগৰ পৰা ভৌগোলিকভাৱে ভালেমান দূৰত অৱস্থিত আছিল। পূৰ্ব বংগৰ দক্ষিণ দিশে বংগোপসাগৰ, উত্তৰে আৰু পশ্চিমে ভাৰত আৰু পূব দিশে ম্যানমাৰ। ভৌগোলিকভাৱে, সীমা নালাগিলেও, ই নেপাল, তিব্বত আৰু ভূটানৰ ওচৰত অৱস্থিত। এই অঞ্চলৰ ৰাজধানী আছিল ঢাকা।

## সৃষ্টি
ভাৰতৰ বিভাজনৰ সময়ত বেংগল প্ৰদেশকো বিভাজিত কৰা হৈছিল ধাৰ্মিক আধাৰত। মুছলিম জনবহুল পূব অঞ্চল হৈ পৰিছিল পূৰ্ব বংগ। এই প্ৰদেশ ষষ্ঠ জৰ্জ আৰু দ্বিতীয় এলিজাবেথৰ কালৰ। তদুপৰি, তিনিজন গভাৰ্ণৰ জেনেৰেল: মহম্মদ আলি জিন্না, খাজা নিজামুদ্দীন আৰু গুলাম মহম্মদ শাসনত আছিল এই প্ৰদেশৰ অস্তিত্বৰ কালত।

## সমাজ
পূৰ্ব বংগ আছিল পাকিস্তানৰ আতাইতকৈ জনবহুল আৰু বহু-সাম্প্ৰদায়িক প্ৰদেশ। ই কেইবাটাও ৰাজনৈতিক আন্দোলনৰ স্থল আছিল, যেনে বাংলা ভাষা আন্দোলন। ১৯৫৫ চনত পূৰ্ব বংগৰ অৱসান ঘটাই পূব পাকিস্তানৰ সৃষ্টি কৰা হ'ল, এক একক নীতিৰ অধীনত। এনে হৈছিল মহম্মদ আলিৰ প্ৰধান মন্ত্ৰিত্বত।

পূৰ্ব বংগৰ বিধান সভাই এই প্ৰদেশৰ আইন পাৰিত কৰিছিল।

## তথ্য সংগ্ৰহ
বাঙালী হিন্দু

**বাঙালী হিন্দু** () এটি জাতিগত আৰু ধাৰ্মিক গোট যি বৰ্তমানে পশ্চিম বংগ, ত্ৰিপুৰা, আন্দামান আৰু নিকোবাৰ দ্বীপপুঞ্জ, ঝাৰখণ্ড আৰু অসমৰ বৰাক উপত্যকাত সংখ্যাগৰিষ্ঠতাত আছে। বাংলাদেশত ই সৰ্ববৃহৎ সংখ্যালঘু গোট। বাঙালীসকলৰ এই গোটে হিন্দু ধৰ্মত বিশ্বাস কৰে। তেওঁলোক দক্ষিণ এছিয়াৰ বংগ অঞ্চলৰ। বাঙালী হিন্দুৰ গড়িষ্ঠসংখ্যকেই বাংলা ভাষা কয়, যি এটি ভাৰতীয় আৰ্য ভাষা। তেওঁলোকৰ গড়িষ্ঠসংখ্যক শাক্ত (যাৰ মাজত সৰ্ববৃহৎ গোট কালিকুল)। গৌড়ীয় বৈষ্ণৱবাদ আৰু বৈষ্ণৱ-সহজীয়া উল্লেখনীয় সংখ্যালঘু গোট। ভাৰতৰ বিভিন্ন ৰাজ্যত উল্লেখনীয় সংখ্যাত বাঙালী হিন্দু আছে। ১৮৮১ চনৰ জনগণনাৰ মতে, ১২.৮১% বাঙালী হিন্দু উচ্চ জাতিৰ।

## ইতিহাস
অষ্ট শতিকাত বাংলা ভাষা মাগধী প্ৰাকৃতৰ পৰা পৃথক হ'বলৈ ধৰিলে। মাগধী প্ৰাকৃত আছিল ভাৰতৰ পূৰ্ব অঞ্চলত প্ৰচলিত সংস্কৃতৰ ৰূপান্তৰ। ১১ আৰু ১২ শতিকাৰ সেন বংশৰ শাসনৰ সময়ত বাঙালী সংস্কৃতিয়ে এক সুকীয়া ৰূপ লাভ কৰিলে। পাছলৈ বাঙালী হিন্দুসকলে বংগৰ নৱজাগৰণত অগ্ৰণী ভূমিকা পালন কৰিছিল। বংগ অঞ্চল ব্ৰিটিছৰ পৰা ভাৰতৰ স্বাধীনতাৰ আন্দোলনৰো কেন্দ্ৰ আছিল। ভাৰতৰ স্বাধীনতাৰ সময়ত বংগক দুভাগত বিভক্ত কৰা হৈছিল, আৰু মুছলিম সংখ্যাগড়িষ্ঠতা থকা অঞ্চলসমূহ পাকিস্তানক দিয়া হৈছিল। প্ৰায় ২৫১৯৫৫৭জন বাঙালী হিন্দু ১৯৪১ চনৰ পৰা ১৯৫১ চনৰ ভিতৰত ভাৰতলৈ আহিল পাকিস্তানৰ পৰা, পশ্চিম বংগ আৰু অন্যান্য ৰাজ্যত বাস কৰিবলৈ। ৫০ আৰু ৬০ৰ দশকতো ঢৌৱে ঢৌৱে প্ৰব্ৰজন ঘটি থাকিল। বিশেষকৈ ১৯৫০ চনত পূব পাকিস্তানত্ত হোৱা সাম্প্ৰদায়িক সংঘৰ্ষত ৪.৫ নিযুত হিন্দুৱে ভাৰতলৈ পলায়ন কৰিছিল। তাৰ পাছৰ ১৯৬৪ চনৰ সংঘৰ্ষত ১৩৫০০০ হিন্দুৱে পলায়ন কৰিছিল। ১৯৭১ চনৰ বাংলাদেশৰ মুক্তিযুদ্ধত দেখা দিয়া হত্যালীলাতো কেইবানিযুত হিন্দু ভাৰতলৈ পলাই আহিছিল।

## তথ্য সংগ্ৰহ
বংগৰ বিভাজন (১৯৪৭)

**১৯৪৭ চনৰ বংগৰ বিভাজন** হ'ল ভাৰতৰ বিভাজনৰ এটি অংশ, য'ত ব্ৰিটিছ ভাৰতৰ বেংগল প্ৰদেশক ৰেডক্লিফ ৰেখাৰে বিভাজিত কৰা হৈছিল। বংগৰ এভাগ (পশ্চিম দিশৰ হিন্দু সংখ্যাগড়িষ্ঠতা থকা ভাগ) থাকিল ভাৰতৰ ওচৰত (পশ্চিমবংগ ৰাজ্য) আৰু আনটো ভাগ (পূব দিশৰ মুছলিম সংখ্যাগড়িষ্ঠতা থকা ভাগ) হৈ পৰিল পাকিস্তানৰ অংগ (পূব পাকিস্তান)। পূব ভাগ পাছলৈ স্বাধীন বাংলাদেশ হ'ল।

## প্ৰক্ৰিয়া
১৯৪৭ চনৰ ২০ জুন তাৰিখে বংগৰ বিধান সভা বহিল এই নিৰ্ণয় ল'বলৈ যে বেংগল প্ৰেচিডেঞ্চি ঐক্যবদ্ধভাৱে ভাৰতত থাকিব, ঐক্যবদ্ধভাৱে পাকিস্তানত থাকিব নে দুভাগত বিভক্ত হ'ব। প্ৰথম একত্ৰ সত্ৰত ১২০-৯০ৰ ভোটেৰে নিৰ্ণয় কৰা হ'ল যে যদি ই পাকিস্তানৰ সংবিধান সভাত যোগ দিয়ে, তেন্তে ই ঐক্যবদ্ধ থাকিব। পাছত, পশ্চিম বংগৰ সদস্যসকলে এক সভা পাতিলে য'ত ৫৮-২১ ভোটেৰে নিৰ্ণয় হ'ল যে বংগক বিভাজন কৰা উচিত আৰু পশ্চিম বংগই ভাৰতৰ সংবিধান সভাত যোগ দিব। তাৰ পাছত আকৌ পূব বংগৰ সদস্যসকলৰ এক সভা বহিল য'ত দুটি সিদ্ধান্ত গ্ৰহণ কৰা হ'ল। প্ৰথম, যে বংগৰ বিভাজন হ'ব নালাগে, ১০৬-৩৫ ভোটেৰে। আৰু দ্বিতীয়তে, যে যদি বংগৰ বিভাজন হয়, তেন্তে পূৰ্ব বংগ পাকিস্তানৰ অংগ হ'ব লাগে।

১৯৪৭ চনৰ ৬ জুলাই তাৰিখে চিলেটত গণভোট আয়োজিত হ'ল, আৰু চিলেটক অসম প্ৰদেশৰ পৰা পূৰ্ব বংগলৈ হস্তান্তৰ কৰা হ'ল।

## বিভাজনৰ পাছত
বিভাজনৰ পাছত ১৯৪৭ চনৰ ১৪-২৫ আগষ্টত পাকিস্তান আৰু ভাৰতলৈ, ক্ৰমে, ক্ষমতা হস্তান্তৰ কৰা হ'ল। এনে কৰা হৈছিল মাউণ্টবেটেন প্লেনৰ মতে। পাছলৈ, ১৯৭১ চনৰ বাংলাদেশৰ মুক্তিযুদ্ধৰ পাছত পূৰ্ব বংগ এক স্বাধীন দেশ হ'ল, যাৰ নাম ৰখা হ'ল বাংলাদেশ।

## তথ্য সংগ্ৰহ


## লগতে চাওক

* বংগ বিভাজন (১৯০৫)

শ্ৰেণী:ভাৰতৰ ইতিহাস
শ্ৰেণী:ভাৰত বিভাজন
লাভলী চৌবে

**লাভলী চৌবে** (; জন্ম: ৩ আগষ্ট ১৯৮০) এগৰাকী মহিলা ভাৰতীয় আন্তঃৰাষ্ট্ৰীয় ল'ন বলাৰ। কমনৱেলথ গেমছত চৌবেয়ে ভাৰতক প্ৰতিনিধিত্ব কৰি ২০২২ চনলৈ মুঠ তিনিবাৰ অংশগ্ৰহণ কৰিছে। এইসমূহৰ ভিতৰত ২০১৪ চনৰ কমনৱেলথ গেমছত তিনি আৰু চাৰিজনীয়া, ২০১৮ চনৰ কমনৱেলথ গেমছত চাৰিজনীয়া আৰু ২০২২ চনৰ কমনৱেলথ গেমছত চাৰিজনীয়া প্ৰতিযোগিতাত অংশগ্ৰহণ কৰিছিল। ২০২২ চনৰ প্ৰতিযোগিতাত তেওঁ ভাৰতীয় মহিলা চাৰিজনীয়া দলৰ (পিংকি সিং, নয়নমণি শইকীয়া আৰু ৰূপা ৰাণী তিৰ্কী) অংশ আছিল। এই প্ৰতিযোগিতাৰ চূড়ান্ত খেলখনত ফাইনেলত দক্ষিণ আফ্ৰিকাক ১৭-১০ গ'লত পৰাস্ত কৰি তেওঁলোকে সোণৰ পদক লাভ কৰিছিল। 

## প্ৰাথমিক জীৱন
লাভলী চৌবেৰ জন্ম হৈছিল ১৯৮০ চনৰ ৩ আগষ্টত ঝাৰখণ্ডৰ ৰাঁচীত। দেউতাক ৰাঁচীৰ এটা মাইনিং কোম্পানীত চতুৰ্থ বৰ্গৰ কৰ্মচাৰী হিচাপে কৰ্মৰত আছিল। তেওঁ অৰবিন্দ সিঙৰ সৈতে বিবাহপাশত আবদ্ধ হয়। 

## গেম কেৰিয়াৰ
ল'ন বল ক্ৰীড়া জগতলৈ স্থানান্তৰিত হোৱাৰ পূৰ্বে লাভলী চৌবে এগৰাকী ১০০ মিটাৰ লং জাম্প এথলীট আছিল। লং জাম্পিংত নিতম্বত আঘাত পোৱাৰ বাবে তেওঁ ল'ন বল খেললৈ স্থানান্তৰিত হয়। পৰিয়ালক আৰ্থিকভাৱে সহায় কৰিব বিচৰাৰ বাবে প্ৰতিযোগিতাসমূহত জয়ী হ’বলৈ তেওঁ কঠোৰভাৱে লং জাম্প প্ৰশিক্ষণৰ অনুশীলন কৰিছিল। এই প্ৰশিক্ষণৰ অৱস্থাত গুৰুতৰভাৱে আঘাতপ্ৰাপ্ত হৈ তেওঁ দীঘল জাম্প ত্যাগ কৰে। ইয়াৰ পিছতে বিহাৰৰ তেতিয়াৰ ক্ৰিকেট আম্পায়াৰ মধুকান্ত পাঠকে তেওঁক ল'ন বলত চেষ্টা কৰি চাবলৈ আমন্ত্ৰণ জনায়। 

২০০৮ চনত লাভলী চৌবেয়ে নেচনেল লন বাউলছ চেম্পিয়নশ্বিপত অংশগ্ৰহণ কৰি সোণৰ পদক লাভ কৰে। এই জয়ৰ পিছত তেওঁলৈ আগবঢ়োৱা আৰ্থিক বঁটা সমূহে তেওঁক অধিক নিষ্ঠাৰে খেলখন আগবঢ়াই নিবলৈ উৎসাহিত কৰিছিল। তাৰ পিছত তেওঁ এছিয়া পেচিফিক লন বাউল প্ৰতিযোগিতাত অংশগ্ৰহণ কৰিছিল আৰু ২০১৩ চনত মিশ্ৰিত যোৰত সোণৰ পদক লাভ কৰিছিল। ২০১৪ চনত তেওঁ মহিলাৰ তিনিজনীয়া আৰু মহিলাৰ চাৰিজনীয়া ইভেণ্টত অংশগ্ৰহণ কৰিছিল। গ্লাছগোত আয়োজন কৰা কমনৱেলথ গেমছত তেওঁ নিজ নিজ ইভেণ্টত ৩য় পুল আৰু ৪ৰ্থ পুলত স্থান লাভ কৰে। ইয়াৰ পিছতে দশম এছিয়ান লন বাউলছ চেম্পিয়নশ্বিপত অংশগ্ৰহণ কৰি মহিলা যোৰা আৰু একক ইভেণ্টত দুটা ৰূপৰ পদক লাভ কৰে। 

### কমনৱেলথ গেমছ
চৌবেয়ে ভাৰতক প্ৰতিনিধিত্ব কৰি ২০২২ চনলৈকে তিনিখন কমনৱেলথ গেমছত অংশগ্ৰহণ কৰিছে। ২০২২ চনৰ প্ৰতিযোগিতাত তেওঁ ভাৰতীয় মহিলা চাৰিজনীয়া দলৰ (পিংকি সিং, নয়নমণি শইকীয়া আৰু ৰূপা ৰাণী তিৰ্কী) অংশ আছিল। এই প্ৰতিযোগিতাৰ চূড়ান্ত খেলখনত ফাইনেলত দক্ষিণ আফ্ৰিকাক ১৭-১০ গ'লত পৰাস্ত কৰি তেওঁলোকে সোণৰ পদক লাভ কৰিছিল।

### এছিয়ান চেম্পিয়নশ্বিপ
চৌবেই ২০১৪ চনৰ এছিয়ান ল'ন বাউলছ চেম্পিয়নশ্বিপত একক শাখাৰ লগতেযোৰ ইভেণ্টত ৰূপৰ পদক লাভ কৰিছে।

## তথ্যসূত্ৰ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
মিতালী মধুমিতা

**মিতালী মধুমিতা** () ভাৰতীয় সেনাৰ প্ৰথমগৰাকী মহিলা বিষয়া যিয়ে বীৰত্ব বঁটা(gallantry award) লাভ কৰিছে। ২০১০ চনৰ ২৬ ফেব্ৰুৱাৰীত আফগানিস্তানৰ কাবুলত সন্ত্ৰাসবাদীয়ে ভাৰতীয় দূতাবাসত আক্ৰমণ কৰাৰ সময়ত আৰু জম্মু-কাশ্মীৰ আৰু উত্তৰ-পূবত চলোৱা অভিযানৰ সময়ত দেখুওৱা দৃষ্টান্তমূলক সাহসৰ বাবে লেফটেনেণ্ট কৰ্ণেল মিতালি মধুমিতাই ২০১১ চনত সেনা পদক (Sena Medal) লাভ কৰিছিল। লেফটেনেণ্ট কৰ্ণেল মধুমিতাই আক্ৰমণৰ বলি হোৱা ভাৰতীয় দূতাবাসত সোমাই কেইবাজনো আহত সাধাৰণ নাগৰিক আৰু সেনা জোৱানক ধ্বংসাৱশেষৰ পৰা উদ্ধাৰ কৰে। ২০১০ চনত কাবুল দূতাবাসৰ আক্ৰমণত ৭ জন ভাৰতীয়কে ধৰি প্ৰায় ঊনৈশজন লোকৰ মৃত্যু হৈছিল।
## সেনাবাহিনীৰ কেৰিয়াৰ আৰু সেনাবাহিনীত থাকিবলৈ আইনী যুঁজ
২০০০ চনত মধুমিতাই সেনাবাহিনীৰ চুটি সেৱা আয়োগত (Short Service Commission) যোগদান কৰে। মধুমিতা সেনাবাহিনীৰ শিক্ষা বাহিনীৰ অংশ আছিল আৰু সেনাবাহিনীৰ ইংৰাজী ভাষা প্ৰশিক্ষণ কাৰ্যসূচীৰ অংশ হিচাপে আফগানিস্তানৰ কাবুলত সেৱা আগবঢ়াইছিল। জম্মু-কাশ্মীৰ আৰু ভাৰতীয় ৰাজ্যখনৰ উত্তৰ-পূবৰ দৰে স্পৰ্শকাতৰ অঞ্চলতো মধুমিতা নিয়োজিত আছিল। মধুমিতাই SSCৰ বিষয়া হোৱাৰ বাবে সেনাক স্থায়ী আয়োগৰ বাবে অনুৰোধ কৰিছিল যদিও প্ৰতিৰক্ষা মন্ত্ৰালয়ে তেওঁৰ অনুৰোধ গ্ৰহণ কৰিবলৈ অস্বীকাৰ কৰিছিল। মধুমিতাই ২০১৪ চনৰ মাৰ্চ মাহত সশস্ত্ৰ বাহিনীৰ ন্যায়াধিকৰণৰ সন্মুখত তেওঁক স্থায়ী আয়োগ নিদিয়াৰ প্ৰতিৰক্ষা মন্ত্ৰালয়ৰ সিদ্ধান্তৰ বিৰুদ্ধে আবেদন জনায়।[7] ন্যায়াধিকৰণে তেওঁৰ অনুৰোধৰ যোগ্যতা থকা বুলি বিবেচনা কৰে আৰু ২০১৫ চনৰ ফেব্ৰুৱাৰী মাহত প্ৰতিৰক্ষা মন্ত্ৰালয়ক তেওঁক পুনৰ নিযুক্তি দিবলৈ নিৰ্দেশ দিয়ে। কিন্তু প্ৰতিৰক্ষা মন্ত্ৰালয়ে ভাৰতৰ উচ্চতম ন্যায়ালয়ত সশস্ত্ৰ বাহিনীৰ ন্যায়াধিকৰণৰ নিৰ্দেশৰ বিৰুদ্ধে আবেদন জনায় যে মধুমিতাই SSCৰ সেনাবাহিনীত নামভৰ্তি কৰিছিল। ২০১৬ চনত ভাৰতৰ উচ্চতম ন্যায়ালয়ে প্ৰতিৰক্ষা মন্ত্ৰালয়ে তেওঁক ভাৰতীয় সেনাবাহিনীত স্থায়ী আয়োগ প্ৰদান কৰাৰ বিৰুদ্ধে কৰা আবেদন নাকচ কৰে। বৰ্তমান মধুমিতাক ছত্তীশগড়ৰ ‘সৈনিক স্কুল অম্বিকাপুৰ’ৰ অধ্যক্ষ হিচাপে নিযুক্তি দিয়া হৈছে।
## তথ্যসূত্ৰ
মুক্ত সম্পৰ্ক

**মুক্ত সম্পৰ্ক** () হ’ল এক অন্তৰংগ সম্পৰ্ক যিনেকি যৌনভাৱে বহুগামী। অৱশ্যে এই শব্দটো বহুবিবাহৰ পৰা পৃথক, কাৰণ ই সাধাৰণতে এনে সম্পৰ্কক বুজায় য’ত দুজন সংগীৰ মাজত প্ৰাথমিক আৱেগিক আৰু ঘনিষ্ঠ সম্পৰ্ক থাকে, ইয়াৰোপৰি আন মানুহৰ সৈতে যৌন বা আৱেগিক ঘনিষ্ঠতাৰ সম্ভাৱনাৰ প্ৰতিও দুয়োৰে মাজত পাৰস্পৰিক বুজাপৰা থাকে। 

মুক্ত সম্পৰ্কৰ ভিতৰত যিকোনো ধৰণৰ ৰোমাণ্টিক সম্পৰ্ক (ডেটিং, বিবাহ, যৌনতা আদি) হ'ব পাৰে। "মুক্ত" সম্পৰ্কত এক বা ততোধিক পক্ষই সম্পৰ্কৰ বাহিৰৰ মানুহৰ সৈতে ৰোমাণ্টিক বা যৌন সম্পৰ্ক স্থাপনৰ অনুমতি পায়। এইটো পৰম্পৰাগতভাৱে "বন্ধ" সম্পৰ্কৰ বিপৰীত, য'ত দুয়োপক্ষই ইজনে সিজনৰ লগত একান্তভাৱে থকাৰ ওপৰত একমত হয়। মুক্ত সম্পৰ্কৰ ধাৰণাটোক ১৯৭০ চনৰ পৰাই স্বীকৃতি দিয়া হৈছে।

## তথ্যসূত্ৰ

শ্ৰেণী:পোখালি
শ্ৰেণী:মানৱ যৌনতা
চামকঁ‌ঠাল

**চামকঁ‌ঠাল** (, বৈজ্ঞানিক নাম: Artocarpus chama) Moraceae পৰিয়ালৰ এবিধ সপুষ্পক উদ্ভিদ। ই কঁ‌ঠালজাতীয় এবিধ বনৰীয়া গছ। ভিয়েটনামত ইয়াক *মিট নাই* (অন্য কিছু বনৰীয়া প্ৰজাতিৰ সৈতে) বুলিও কোৱা হয়। ইয়াক য়ুনান চীন, বাংলাদেশ, ভূটান, ভাৰত, লাওচ, মালয়েচিয়া, ম্যানমাৰ আৰু থাইলেণ্ডত দেখা পোৱা যায়।

## বিৱৰণ

চামকঁ‌ঠাল প্ৰায় ৩০-৪০ মিটাৰ উচ্চতা আৰু ৩-৫ মিটাৰ পৰিধিৰ এবিধ ডাঙৰ পৰ্ণপাতী গছ। পাতবোৰ ডাঙৰ আৰু আকাৰ পৰিৱৰ্তনশীল হয়। এইসমূহৰ দৈৰ্ঘ্য ১২-৩০ চে.মি. আৰু প্ৰস্থ ৬-১৬ চে.মি. হয়। পাতসমূহ উপবৃত্তাকাৰ-ডিম্বাকৃতিৰ বা অৰ্ধ-গোলাকাৰ, সম্পূৰ্ণ বা ক্ষুদ্ৰ ক্ষুদ্ৰ দন্তযুক্ত। পৃষ্ঠীয় আৰু উদৰৰ পৃষ্ঠ দুয়োটাতে সৰু সৰু শুঙ থাকে। ফলবোৰ প্ৰায় ৩-৪ ইঞ্চি ব্যাসৰ আৰু পকিলে হালধীয়া ৰং ধৰে। ভিতৰৰ অংশ গোলাপী ৰঙৰ। খাব পৰা মাংসল অংশই বীজবোৰ ঢাকি ৰাখে।

## তথ্য সংগ্ৰহ

শ্ৰেণী:উদ্ভিদজগত
বহঁ‌ত

**বহঁ‌ত** (বৈজ্ঞানিক নাম: Artocarpus lacucha) বা **ডেৱা** Moraceae পৰিয়ালৰ এবিধ গ্ৰীষ্মমণ্ডলীয় চিৰসেউজ উদ্ভিদ। ইয়াক ইংৰাজীত *monkey fruit* বা *monkey jack* বোলা হয়। ভাৰতীয় উপমহাদেশ আৰু দক্ষিণ-পূব এচিয়াজুৰি এই উদ্ভিদবিধ বিস্তৃত গছজোপাৰ কাঠ মূল্যৱান আৰু ইয়াৰ ফলসমূহ খোৱাৰ উপযোগী। ফলসমূহৰ ঔষধি গুণ আছে বুলি বিশ্বাস কৰা হয়। উত্তৰ-পূব থাইলেণ্ডত ইয়াৰ কাঠ *পং লেং* নামৰ পৰম্পৰাগত বাদ্যযন্ত্ৰ নিৰ্মাণৰ বাবে ব্যৱহাৰ কৰা হয়।

বহঁ‌তৰ কাঠৰ মধ্যাংশৰ পৰা oxyresveratrol নামৰ যৌগ আহৰণ কৰিব পাৰি।

কৌটিল্যৰ অৰ্থশাস্ত্ৰত বহঁ‌তৰ উল্লেখ পোৱা যায়।

## তথ্য সংগ্ৰহ

শ্ৰেণী:উদ্ভিদজগত
শ্ৰেণী:বৃক্ষ
শ্ৰেণী:সপুষ্পক উদ্ভিদ
শ্ৰেণী:অসমৰ উদ্ভিদ
টুনুজ্যোতি গগৈ

**টুনুজ্যোতি গগৈ** (; জন্ম: ১৯৮০) একাধাৰে লেখক, সম্পাদক, গল্পকাৰ । তেখেত মুক্ত চিন্তা আলোচনীখনৰ কাৰ্যবাহী সম্পাদক (যুতীয়াভাৱে)।  অসমৰ বহুকেইখন বাতৰি কাকতৰ সম্পাদনাৰ সৈতে তেখেত এসময়ত জড়িত আছিল৷ সমান্তৰালভাৱে ‘নতুন সাহিত্য পৰিষদ’, ‘ভাৰতীয় গণতান্ত্ৰিক যুৱ ফেডাৰেচন’ (DYFI) আদি সংগঠনৰ লগতো জড়িত আছিল৷ বৰ্তমান তেখেতে ‘উত্তম অধ্যয়ন আৰু গৱেষণা কেন্দ্ৰ’ৰ উদ্যোগত বিভিন্ন সামাজিক কাম-কাজ কৰি আছে৷ তেখেত ‘চৰ্যাভাষ’ আলোচনীখনৰো মুখ্য সম্পাদক৷

## জন্ম আৰু পৰিচয়
তেখেতৰ জন্ম ১৯৮০ চনত ডিব্ৰুগড় জিলাৰ কপহুৱা গাঁৱত৷ পিতৃৰ নাম উত্তম গগৈ আৰু মাতৃৰ নাম বিৰজা লিকচন গগৈ

## প্ৰকাশিত সাহিত্যৰাজি
### প্ৰবন্ধমূলক গ্ৰন্থ
* আমাৰ অসম : সপোন, বাস্তৱ আৰু সংগ্ৰাম, ২০১৮ 
* পীৰিতিৰ নিছিগা ধাৰ: যৌনপ্ৰেম, যৌনসেৱা আৰু যৌন নৈতিকতাৰ সমাজ-মনস্তাত্ত্বিক অধ্যয়ন, ২০১৯
* ১৮২৬ঃ ইয়াণ্ডাবু সন্ধিৰপৰা ‘কা’ বিৰোধী আন্দোলনলৈ, ২০২০
* ফুল, কাঁইট আৰু সুবাস, ২০২০
* অসমীয়া গল্পঃ বিলোকন আৰু বিশ্লেষণ, ২০২১
* আকৌ এবাৰ শৰাইঘাট জিনিম, ২০২২

### সম্পাদিত গ্ৰন্থ
* সাংবাদিকতা আৰু ছহিদ সাংবাদিক (যুটীয়াভাবে), ২০০৯
* চৰচাপৰিৰ জনজীৱনঃ সংঘাত আৰু সৌৰভ (যুটীয়াভাবে), ২০১০

### আলোচনী
* নতুন মানুহ (তিনিমহীয়া আলোচনী), ১৯৯৮
* নতুন চিন্তা, ২০০০
* দৈনিক ভূমিপুত্ৰ’ ( জ্যেষ্ঠা উপ সম্পাদক, ২০০২-২০০৪)
* দৈনিক অগ্ৰদূত (উপ সম্পাদক, ২০০৫-২০১০)
* পৃথিৱী (সম্পাদক ২০০৮-২০১০)
* আজিৰ দৈনিক বাতৰি (বিভাগীয় সম্পাদক, ২০১১) 
* বৌদ্ধিক বিচাৰ, সম্পাদক, ই আলোচনী 

### গল্প সংকলন
* তই কি সুৰেৰে বজালি বাঁহী, ২০০৫
* ৰ'দ আৰু ছাঁ (যুটীয়াভাবে), ২০০৬ 
* দিখম নীৰৱে বয়, ২০১৯

### শিশু গ্ৰন্থ
ৰঙৰ অকণমানি পৃথিৱীখন, ২০২১

## বঁটা আৰু সন্মান
* নতুন সুৰ প্ৰকাশনে প্ৰদান কৰা ‘কথা বৈভৱ বঁটা, ২০২০

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
ৰঙা নুনী

**ৰঙা নুনী** (, বৈজ্ঞানিক নাম: Morus rubra) উত্তৰ আমেৰিকাৰ পূব আৰু মধ্য অঞ্চলৰ থলুৱা এবিধ নুনীৰ প্ৰজাতি। ইয়াক অণ্টাৰিঅ', মিনেছ'টা আৰু ভাৰমণ্টৰ পৰা দক্ষিণে দক্ষিণ ফ্ল'ৰিডালৈকে আৰু পশ্চিমে দক্ষিণ-পূব দক্ষিণ ডাকোটা, নেব্ৰাস্কা, কেনছাছ আৰু মধ্য টেক্সাছলৈকে পোৱা যায়। নিউ মেক্সিকো, আইডাহো আৰু ব্ৰিটিছ কলম্বিয়াত (সম্ভাৱঃ প্ৰাকৃতিককৰণ) ইয়াক দেখা পোৱাৰ বাতৰি পোৱা গৈছে।

আমেৰিকাত ৰঙা নুনী সততে দেখা যায় যদিও কানাডাত ইয়াক বিপন্ন প্ৰজাতি হিচাপে তালিকাভুক্ত কৰা হৈছে। এছিয়াৰ পৰা অহা আক্ৰমণাত্মক বগা নুনীৰ (M. alba) সৈতে ৰঙা নুনী সহজে সংকৰকৰণ হয়।

## ব্যৱহাৰ
ৰঙা নুনীৰ ফল খোৱাৰ উপযোগী আৰু মিঠা। ইয়াৰ কাঠ শুকুৱাই জ্বলাই ইয়াৰ ধোঁ‌ৱাৰে মাংসক মৃদু আৰু মিঠা সোৱাদযুক্ত কৰিবলৈ ব্যৱহাৰ কৰিব পাৰি। 

আমেৰিকাৰ কিছুমান থলুৱা জনগোষ্ঠীয়ে বাকলি জুলাপ হিচাপে ব্যৱহাৰ কৰিছিল। দুৰ্বলতা আৰু প্ৰস্ৰাৱৰ ৰোগৰ চিকিৎসাৰ বাবে শিপাৰ ব্যৱহাৰ কৰা হৈছিল। ইয়াৰ ৰস ছালত প্ৰয়োগ কৰি খৰৰ চিকিৎসা কৰা হৈছিল। চকটাও লোকসকলে ৰঙা নুনীৰ কুমলীয়া ডালৰ আঁ‌হৰ পৰা কাপোৰ বৈছিল।
## চিত্ৰ বীথিকা

File:White Mulberry Leaf Topside 600.jpg|miniatur|পাতৰ ওপৰিভাগ
File:White Mulberry Leaf Underside 600.jpg|miniatur|পাতৰ পৃষ্ঠভাগ
File:Mulberry 2399.jpg|mini|ফলৰ সৈতে ঠেঙুলি


## তথ্য সংগ্ৰহ

শ্ৰেণী:উদ্ভিদজগত
শ্ৰেণী:অসমৰ উদ্ভিদ
চোম গছ

**চোম** বা **চোম গছ** (বৈজ্ঞানিক নাম: Machilus gamblei) Lauraceae পৰিয়ালৰ এবিধ সপুষ্পক বৃক্ষজাতীয় উদ্ভিদ। এই গছৰ পাত মুগা পলুৱে খাদ্য হিচাপে গ্ৰহণ কৰে আৰু ইয়াৰ পৰা মুগা সূতা উৎপন্ন হয়। উজনি অসমত মুগা পলুৰ বাবে চোম গছৰ খেতি কৰা হয়। চোম পাতে অহীয়াঁ পলুৰ উৎপাদন কৰে। ই চীন, ভূটান, কম্বোডিয়া, ভাৰত, লাওছ, ম্যানমাৰ, নেপাল, থাইলেণ্ড, ভিয়েটনাম আদি দেশৰ থলুৱা উদ্ভিদ।
## বিৱৰণ
চোম গছৰ বিভিন্ন প্ৰজাতি আছে। বিভিন্ন প্ৰজাতিৰ পাতৰ আকৃতি-প্ৰকৃতি সামান্য ভিন্ন হয়। কোনো বিধৰ পাতবোৰ ঠেক আৰু দীঘল হোৱাৰ বিপৰীতে কোনো বিধ প্ৰজাতিৰ পাত বহল কিন্তু চুটি। ইয়াৰ পাতসমূহৰ সোৱাদৰো তাৰতম্য দেখা যায়। কিছুমান গছৰ পাতবোৰ মিঠা হোৱাৰ বিপৰীতে কিছুমান প্ৰজাতিৰ পাতৰ সোৱাদ তিতা, জ্বলা বা টেঙা। কিছুমান গছ বহু ওখ হয় যদিও কিছুমান গছ জোপোহা হয়। এজোপা চোম গছ ২৫ মিটাৰ পৰ্যন্ত ওখ হ’ব পাৰে। আকৃতি আৰু প্ৰকৃতিৰ ওপৰত ভিত্তি কৰি চোম গছক (১) নাহৰপতীয়া, ২) আজাৰপতীয়া (বা কঁঠালপতীয়া) আৰু (৩) জামুপতীয়া, এই তিনি ভাগত ভগাব পাৰি। চ’ত-ব’হাগ মাহত চোম গছত কুঁহিপাত ওলায় আৰু ফুল ফুলি গুটি ধৰে। গুটিৰ পৰা বা অযৌন প্ৰজননৰ যোগেদি ইয়াৰ বংশ বিস্তাৰ হয়। 

## ব্যৱহাৰ
অসমত মূলতঃ মুগা পলুৰ বাবেই চোমগছৰ খেতি কৰা হয়। ইয়াৰোপৰি ইয়াৰ ঔষধি গুণো থকা বুলি বিশ্বাস কৰা হয়। জেঠ-আহাৰ মাহত চোম পাত খুন্দি পানীত মিহলাই ইয়াৰ ৰস খালে ই শৰীৰ শীতল কৰাৰ লগতে বসন্ত ৰোগৰ পৰাও হাত সাৰি থাকিব পাৰি বুলি ভবা হয়।

## তথ্য সংগ্ৰহ

শ্ৰেণী:উদ্ভিদজগত
ক'লা চাউল

link=//upload.wikimedia.org/wikipedia/commons/thumb/e/e9/Black_Rice.jpg/220px-Black_Rice.jpg|right|thumb|ক'লা চাউল
[link=//upload.wikimedia.org/wikipedia/commons/thumb/7/71/Balatinaw_%28or_Balatinao%29_black_rice_from_the_Philippines_01.jpg/220px-Balatinaw_%28or_Balatinao%29_black_rice_from_the_Philippines_01.jpg|thumb|বাল্টিনাউ, [ফিলিপাইন|ফিলিপাইনছৰ মাউণ্টেইন প্ৰদেশৰ এবিধ ক'লা চাউল]]
link=//upload.wikimedia.org/wikipedia/commons/thumb/a/aa/Black_rice_01.JPG/220px-Black_rice_01.JPG|right|thumb|চীনত বিক্ৰী কৰা ক'লা চাউল
**ক'লা চাউল** () হৈছে Oryza sativa প্ৰজাতিৰ এক প্ৰকাৰৰ  চাউল। ইয়াক purple rice বুলিও জনা যায়। ইয়াৰে কিছুমান আঠাজাতীয় চাউল।

বৰ্তমান সময়ত ক'লা চাউলৰ বিভিন্ন প্ৰকাৰ উপলব্ধ। ইয়াৰ ভিতৰত আছে ইণ্ডোনেছিয়ান ক'লা চাউল, ফিলিপাইন এয়াৰলুম বাল্টিনাউ ক'লা চাউল আৰু পিৰৰুটং ক'লা আঠাজাতীয় চাউল আৰু থাইলেণ্ডৰ জেচমিন ক'লা চাউল। ভাৰতৰ মণিপুৰত ক'লা চাউলক *চক-হাও* নামেৰে জনা যায়।

বাংলাদেশত ইয়াক *কালো ধানেৰ চাল* বুলি জনা যায়। ইয়াক পোলাও বা চাউলৰ পৰা তৈয়াৰী মিঠাই প্ৰস্তুত কৰিবলৈ ব্যৱহাৰ কৰা হয়। ক'লা চাউলত খাদ্যত পোৱা সৰ্বোচ্চ স্তৰৰ এবিধ এণ্ট'চিয়ানিন থাকে। এই শস্যৰ আঁহ মুগা চাউলৰ সমান পৰিমাণৰ আৰু মুগা চাউলৰ দৰে ইয়াৰো মৃদু সুগন্ধি আছে।

ক'লা চাউলৰ ৰং ক'লা আৰু সাধাৰণতে সিজোৱাৰ পিছত ই বেঙুনীয়া ৰঙৰ হৈ পৰে। ইয়াৰ বেঙুনীয়া ৰং মূলতঃ ইয়াত থকা এণ্টোচাইনিয়ান সমলৰ কাৰণে হয়, যি আন ৰঙৰ শস্যৰ তুলনাত অধিক ওজনৰ। ই মিঠাজাতীয় খাদ্য, পৰম্পৰাগত চীনা ক'লা চাউলৰ কেক, পিঠা আৰু নুডল তৈয়াৰ কৰিবলৈ উপযুক্ত।

## তথ্য সংগ্ৰহ

শ্ৰেণী:চাউল
ক’লা নুনী

**ক’লা নুনী** (, বৈজ্ঞানিক নাম : Morus nigra) Moraceae পৰিয়ালৰ এবিধ সপুষ্পক উদ্ভিদ। ই দক্ষিণ এচিয়া আৰু আইবেৰিয়ান উপদ্বীপৰ থলুৱা উদ্ভিদ। এই দুই স্থানত ইমানেই প্ৰাচীন কালৰ পৰা ক’লা নুনীৰ খেতি কৰা হয় যে ইয়াৰ সঠিক প্ৰাকৃতিক সময় নিৰূপণ কৰাটো কঠিন। ক’লা নুনী ইয়াৰ বহুসংখ্যক ক্ৰ’মজমৰ বাবে জনাজাত।

## ব্যৱহাৰ
ক'লা নুনীৰ উৎপত্তি মেচপটেমিয়া আৰু পাৰস্যৰ পাহাৰীয়া অঞ্চলত (অৰ্থাৎ আৰ্মেনিয়ান উচ্চভূমি) হোৱা বুলি ভবা হয়। ইউক্ৰেইনকে ধৰি ইউৰোপৰ বহু অংশত পশ্চিমে আৰু পূবে চীনলৈকে ক'লা নুনী ৰোপণ কৰা হয় আৰু প্ৰায়ে প্ৰাকৃতিককৰণ কৰা হয়। বৰ্তমান সমগ্ৰ আৰ্মেনিয়া, আফগানিস্তান, ইৰাক, ইৰাণ, ভাৰত, পাকিস্তান, ছিৰিয়া, লেবানন, জৰ্ডান, পেলেষ্টাইন, ইজৰাইল, তুৰস্কত ই ব্যাপকভাৱে বিয়পি পৰিছে। 

ক’লা নুনীৰ ফল খোৱাৰ উপযোগী আৰু সেয়ে ইয়াৰ খেতি বহুদিনৰ পৰাই হৈ আহিছে। গছ আৰু ফল দুয়োটাকে পাৰ্চী ভাষাৰ পৰা উৎপন্ন টুট (নুনী) বা শ্বাহতুট (ৰজাৰ বা "উচ্চ" নুনী), বা আৰবী ভাষাত শ্বজাৰত টুক্কি নামেৰে জনা যায়। এই অঞ্চলত ফলৰ পৰা জাম আৰু চৰবেট তৈয়াৰ কৰা হয়। 
ৰেচম পলুৰ বাবে উপযোগী হ’ব বুলি আশা কৰি ১৭ শতিকাত ব্ৰিটেইনলৈ ক’লা নুনী আমদানি কৰা হৈছিল। সেই উদ্যোগটোত ই সফল নহ’ল কাৰণ ৰেচমৰ পলুৱে বগা নুনীহে বেছি পছন্দ কৰে। ইয়াক ২০১৩ চনত খৰৰ চিকিৎসাত বহুলভাৱে ব্যৱহাৰ কৰা হৈছিল। 

## তথ্য সংগ্ৰহ

শ্ৰেণী:উদ্ভিদজগত
শ্ৰেণী:অসমৰ উদ্ভিদ
মিজো খাদ্যাভ্যাস

**মিজো খাদ্য** বা **মিজো খাদ্যাভ্যাস** হৈছে মিজো জনগোষ্ঠীৰ পৰম্পৰাগত খাদ্যাভ্যাস আৰু ৰন্ধনপ্ৰণালী। মিজোসকলে পৰম্পৰাগতভাৱে মূল আহাৰ হিচাপে ভাত খায়।

## সামগ্ৰিক দৃষ্টিৰে
মিজোৰামৰ খাদ্য উত্তৰ-পূব ভাৰত আৰু উত্তৰ ভাৰতৰ অন্যান্য অঞ্চলৰ সৈতে একে। মিজোৰামৰ প্ৰধান খাদ্য চাউল যদিও মিজোসকলে প্ৰতিবিধ আহাৰত আমিষ উপাদান পছন্দ কৰে। মাছ, কুকুৰা, গাহৰি আৰু গৰুৰ মাংস মিজোসকলৰ মাজত জনপ্ৰিয়। এই খাদ্যসমূহ যিকোনো প্ৰকাৰৰ তেলত ৰন্ধা হয়। খাদ্যসমূহ কম তেল আৰু অধিক শাক-পাচলিৰে সমৃদ্ধ। অধিকাংশ মিজো লোকে চাউল বা ভাতৰ সৈতে শাক-পাচলি খাই ভাল পায়। কিন্তু যুৱ প্ৰজন্মই ভজা আৰু মচলাযুক্ত খাদ্য পছন্দ কৰে। অন্যান্য সংস্কৃতিৰ খাদ্যও যুৱসমাজৰ মাজত জনপ্ৰিয়। তেওঁলোকৰ এক জনপ্ৰিয় খাদ্য হ'ল *বেই*। ইয়াক শাক-পাচলিৰ পৰা তৈয়াৰ কৰা হয়। অন্যান্য জনপ্ৰিয় খাদ্য হৈছে *বেকং* (কিণ্বিত ছয়াবীন) আৰু *ছা-উম* (কিণ্বিত গাহৰিৰ মাংস)। এইসমূহ ভাতৰ সৈতে পৰিৱেশন কৰা হয়। *ছাচিয়াৰ* নামৰ আন এবিধ খাদ্য চাউলৰ পৰা তৈয়াৰ কৰা হয় আৰু ইয়াক গৰু, গাহৰি বা কুকুৰাৰ মাংসৰ সৈতে প্ৰস্তুত কৰা হয়।

## খাদ্যসম্ভাৰ
মিজো জনগোষ্ঠীৰ প্ৰধান খাদ্য হ'ল ভাত আৰু ইয়াক মাংস আৰু শাক-পাচলি, *বেই*, নিৰামিষ ষ্টু, তিল, নহৰু, পিঁয়াজ আৰু শাকেৰে সৈতে ৰন্ধা আমিষ ষ্টু আদিৰ সৈতে পৰিৱেশন কৰা হয়।

### আনুষংগিক খাদ্য
link=//upload.wikimedia.org/wikipedia/commons/thumb/4/40/Mizo_food.jpg/300px-Mizo_food.jpg|thumb|300x300px|ভাত, বেই, মাংস আৰু হমাৰ্চা ৰাওত আদিৰে মিজো খাদ্যসম্ভাৰ

* বেই - বীন আৰু ঢেকীয়াজাতীয় শাকৰ সৈতে প্ৰস্তুত কৰা বিভিন্ন শাকৰ মিশ্ৰণ।
* ৰেপ - পোৰা মাংস (মাছ, কুকুৰা, ছাগলী বা গৰুৰ মাংস) জলকীয়া, থলুৱা শাক আৰু অন্যান্য শাক-পাতৰ সৈতে মিশ্ৰিত
* চুম হান - ভাপত দিয়া মিশ্ৰিত শাক-পাচলি।
* হমাৰ্চা ৰাওত - টেঙা আৰু জ্বলা চাটনী
* দাইল
* বেকং - কিণ্বন কৰা ছয়াবীন

### মধ্যাহ্ন ভোজন
link=//upload.wikimedia.org/wikipedia/commons/thumb/8/87/Mizo_Lunch.jpg/300px-Mizo_Lunch.jpg|thumb|300x300px|মিজো মধ্যাহ্ন ভোজন (চাংবান, আলু চ'প,আট্টা আৰু চাহ)
মিজো মধ্যাহ্ন ভোজন ঘৰে ঘৰে ভিন্ন হ'ব পাৰে।
মধ্যাহ্ন ভোজনৰ সময়ত খোৱা কিছুমান বস্তু হ'ল- 

* চেনপাউ - মাংস, চছ আৰু মিজো মচলাযুক্ত চাউলৰ পনীয়া খাদ্য।
* চাংবান - আঠাজাতীয় চাউল ৰুটি।
* আৰ্টুই চিপচুৱান চাও - নাহৰফুলীয়া কণী আৰু নুডল
* আলু চ'প
* ছচিয়াৰ

## তথ্য সংগ্ৰহ

শ্ৰেণী:মিজোৰাম
পুৰণি পুথি সংগ্ৰহ আৰু বিতৰণ

সাধাৰণতে পাঠ্যপুথিবোৰ এজন ছাত্ৰৰ শিক্ষাবৰ্ষ শেষ হোৱাৰ লগে লগে পুৰণি বুলি ভবা হয় আৰু তেনে কিতাপ বহুতেই হয় পেলাই দিয়ে বা পুৰণা কাগজ-পত্ৰ কিনা মানুহৰ ওচৰত বিক্ৰী কৰি দিয়ে৷ কিতাপৰ কাগজ পুৰণা হ’লেও তাৰ বিষয়বস্তু পুৰণা নহয়৷ এনে কিতাপ কেতিয়াবা আৰ্থিকভাৱে দুৰ্বল লোকৰ বাবে বা ছাত্ৰছাত্ৰীৰ বাবে সহায়ক হয়৷ তেনে অৰ্থতেই সময়ে সময়ে পুৰণা কিতাপৰ সংগ্ৰহ আৰু বিতৰণ কেন্দ্ৰ কিছুমান গঢ়ি উঠে৷ পৃথিৱীৰ বিভিন্ন ঠাইত এনে কেন্দ্ৰ আছে৷

ভাৰতত পুৰণা কিতাপৰ কেইবাখনো ডাঙৰ ডাঙৰ বজাৰ আছে৷ এই বজাৰবোৰত দেশ-বিদেশৰ বহু পুৰণা গ্ৰন্থ যথেষ্ট কম মূল্যত পোৱা যায়৷ পুৰণা আলোচনী, জীৱনী, উপন্যাস আদি সকলো প্ৰকাৰৰ কিতাপ এই বজাৰবোৰত পোৱা যায়৷ তেনে কেইখনমান বজাৰ হ’ল, দিল্লীৰ নাই চড়ক, বেড় চৰাই আৰু দৰিয়াগঞ্জ; বাংগালুৰুত এভেনো ৰোড; কলকাতাত কলেজ ষ্ট্ৰীট; মুম্বাইত ফৰ্ট; চণ্ডীগড়ত চেক্টৰ ১৫; হায়দৰাবাদত আবিদাচ দেওবৰীয়া কিতাপৰ বজাৰ আদি৷ 
অসমতো বিভিন্ন গোট বা একক প্ৰচেষ্টাত সময়ে সময়ে এনে উদ্যোগ লৈ থকাৰ কথা জনা যায়৷ সাহিত্যিক হোমেন বৰগোহাঞিয়ে সাপ্তাহিক নীলাচলৰ সম্পাদকৰ পদ এৰি এজন বন্ধুৰ সহযোগত গুৱাহাটীৰ পাণবজাৰত এখন ’ছেকেণ্ড হেণ্ড’ কিতাপৰ দোকান দিছিল৷ সম্ভৱতঃ সেইখনেই অসমৰ প্ৰথম পুৰণি কিতাপৰ দোকান৷ ২০১১ এঘাৰ চনৰ পৰা গুৱাহাটীত ব্যক্তিগত উদ্যোগত “পবিন্দ্ৰ নাথ বৰ্মন সোঁৱৰণী পুৰণি পাঠ্যপুথিৰ বিনামূলীয়া বিতৰণ আৰু সংগ্ৰহ কেন্দ্ৰ’’ এটাই অস্থায়ীভাৱে কাম কৰি থকাৰ পিছত বৰ্তমান গুৱাহাটীৰ মাধৱদেৱ পথ(VIP Road)ত শ্ৰীমন্ত শংকৰ নগৰৰ হাউচ নং ৫৭ত *মেগজিন* নামে স্থায়ী কেন্দ্ৰ স্থাপন কৰা হয়৷ এই কেন্দ্ৰত প্ৰতি দেওবাৰে পুৱা আঠ বজাৰ পৰা বাৰ বজালৈ কিতাপৰ সংগ্ৰহ আৰু বিতৰণ কৰা হয়৷ এনেধৰণে কিতাপ সংগ্ৰহ আৰু বিতৰণৰ কাম বহু দিনৰ পৰা আন অসমৰ এটা স্বেচ্ছাসেৱী সংগঠন “বটবৃক্ষ’’ই পুথি সংগ্ৰহ আৰু বিতৰণৰ কাম কৰি আহিছে৷ এই সংগঠনে বহু পিছপৰা ঠাইত পুথিভঁৰাল স্থাপন কৰিছে৷ ২০১৪ চনৰ পৰা গোলাঘাটৰ কাকডোঙা গাঁৱৰ অৰিন্দম গগৈ নামৰ এজন ব্যক্তিয়ে একক প্ৰচেষ্টাত “গ্ৰন্থযাত্ৰা’’ নামেৰে এই কাম কৰি আহিছে৷  স্থায়ী বজাৰ গঢ়ি উঠা নাই যদিও অসমত আৰু অনেকে কিতাপ সংগ্ৰহ আৰু বিতৰণৰ কাম কৰি থকা বুলি বিভিন্ন উৎসৰ পৰা জনা যায়৷

## তথ্য সূত্ৰ

শ্ৰেণী:গ্ৰন্থ
ৰঙাটাপু ১৯৮৩

**ৰঙাটাপু ১৯৮৩** () হৈছে বি আৰ চি চিনে প্ৰডাকচনৰ বেনাৰত অৰুণ কুমাৰ ৰায় আৰু অজয় কুমাৰ ৰায়ৰ প্ৰযোজনা তথা আদিত্যম শইকীয়াৰ পৰিচালনাত নিৰ্মিত এখন অসমীয়া বোলছবি। ১৯৮৩ চনৰ ২০ মাৰ্চৰ নিশা অসমৰ শোণিতপুৰ জিলাৰ জিয়াভৰলীৰ পাৰত স্থানীয় আৰু বহিৰাগতৰ মাজত সংঘটিত হোৱা লালেটাপু সংঘৰ্ষৰ কাহিনীৰ আধাৰত এই ছবিখন নিৰ্মাণ কৰা হৈছে। 

## কাহিনীৰ আধাৰ
৮০ দশকত অসমলৈ আগমন ঘটা বহিৰাগত লোকসকলে থলুৱা অসমীয়া মানুহৰ জীৱন প্ৰণালীত পেলোৱা প্ৰভাৱ তথা অসমীয়া চহা জীৱন কেনেকৈ ধ্বংস কৰিলে সেই কাহিনীৰ বৰ্ণনাৰে লালেটাপু ঘটনাৰ আধাৰতে ছবিখন নিৰ্মাণ কৰা হৈছে। 

১৯৮৩ চনৰ ২০ মাৰ্চত লালেটাপুত 'ভূপেন ডেকা', 'বলীন নাথ', 'প্ৰসন্ন বৰুৱা', 'বীৰেণ মিশ্ৰ', 'শ্যাম কুণ্ডু', 'জয়ৰাম বৰুৱা', 'পলাশ ৰাজবংশী', আৰু 'বল্লভ নাথ' নামৰ আঠজন লোক শ্বহীদ হৈছিল। যুদ্ধৰ পৰিণতিতো লালেটাপু বহিৰাগতৰ হাতৰ পৰা মুক্ত হোৱা নাছিল। 

২৬ আগষ্ট শুক্ৰবাৰে "লালেটাপু ১৯৮৩" নামৰ অসমীয়া চলচ্চিত্ৰখনৰ পোষ্টাৰ আৰু ট্ৰেইলাৰ মুকলি হয়। ছবিখনৰ মুখ্য সহ প্ৰযোজক ধনজিৎ দাস (ডি. ডি.‌চি.)। সহকাৰী পৰিচালক মৃণাল ডেকা, বিবেক বৰা। চিত্ৰগ্ৰহণ কৰিছে কৃষ্ণ শ্বাহে। শব্দ সম্পাদনা, আবাহ সংগীত আৰু সংমিশ্ৰণ কৰিছে অমৃত প্ৰীতমে, সম্পাদনা কৰিছে ৰণ্টু চেতিয়াই।

## অভিনয়ত
“ৰঙাটাপু ১৯৮৩”ৰ বিভিন্ন চৰিত্ৰত অভিনয় কৰিছে :
*আইমী বৰুৱা, 
*গুঞ্জন ভৰদ্বাজ, 
*ৰিম্পী দাস, 
*বিবেক বৰা, 
*কল্পনা কলিতা, 
*ভগিৰথী, 
*এলিষ্মিতা আদি

## তথ্যসূত্ৰ

শ্ৰেণী:অসমীয়া চলচ্চিত্ৰ
গেছ

**গেছ** বা **গেছীয় অৱস্থা** হৈছে পদাৰ্থৰ চাৰিটা মৌলিক অৱস্থাৰ ভিতৰত এটা (আন তিনিটা অৱস্থা হৈছে কঠিন, তৰল আৰু প্লাজমা)।

এটা বিশুদ্ধ গেছ এটা পদাৰ্থৰ পৰমাণু (যেনে নিয়নৰ দৰে সম্ভ্ৰান্ত গেছ), এবিধ পৰমাণুৰ দ্বাৰা গঠিত মৌল (যেনে অক্সিজেন), বা বিভিন্ন পৰমাণুৰ দ্বাৰা যৌগ (যেনে কাৰ্বন ডাই অক্সাইড)ৰে গঠিত হ'ব পাৰে। বায়ুৰ দৰে গেছৰ মিশ্ৰণত বিভিন্ন ধৰণৰ বিশুদ্ধ গেছ থাকে। গেছক তৰল আৰু কঠিন পদাৰ্থৰ পৰা পৃথক কৰা পক্ৰিয়াটো হ’ল মৌলিক গেছীয় কণাবোৰৰ বিস্তৃত পৃথকীকৰণ। এই পৃথকীকৰণৰ ফলত সাধাৰণতে মানুহৰ বাবে অদৃশ্য এটা ৰংহীন গেছৰ উৎপন্ন কৰে।

পদাৰ্থৰ গেছীয় অৱস্থা তৰল আৰু প্লাজমা অৱস্থাৰ মাজত থাকে, ইয়াৰে প্লাজমা অৱস্থাই গেছৰ সৰ্বোচ্চ উষ্ণতাৰ সীমা নিৰ্ধাৰণ কৰে। উষ্ণতা ৰেখা তলৰ ফালে অৱক্ষয়ী কোৱাণ্টাম গেছবোৰ থাকে আৰু এই গেছবোৰ ক্ৰমান্বয়ে অধ্যয়নৰ বিষয় হিচাপে গুৰুত্ব লাভ কৰি আহিছে। অতি কম উষ্ণতালৈ অতি শীতল কৰা উচ্চ ঘনত্বৰ পাৰমাণৱিক গেছবোৰক পৰিসংখ্যাগত আচৰণ অনুসৰি ব’ছ গেছ বা ফাৰ্মি গেছ হিচাপে শ্ৰেণীভুক্ত কৰা হয়।

## মৌলিক গেছ
মান উষ্ণতা আৰু চাপ (STP)ত সুস্থিৰ দ্বি-পৰমানুবিশিষ্ট হোম’নিউক্লিয়াৰ অণু হিচাপে পোৱা একমাত্ৰ ৰাসায়নিক মৌলসমূহ হ’ল হাইড্ৰ’জেন (H2), নাইট্ৰ’জেন (N2), অক্সিজেন (O2), আৰু দুটা হেল’জেন: ফ্ল’ৰিন (F2) আৰু ক্ল’ৰিন (Cl2)। এক পৰমানুবিশিষ্ট সম্ভ্ৰান্ত গেছ – হিলিয়াম (He), নিয়ন (Ne), আৰ্গন (Ar), ক্ৰিপ্টন (Kr), জেনন (Xe), আৰু ৰেডন (Rn)ৰ সৈতে একেলগে এই গেছবোৰক "মৌলিক গেছ" বুলি কোৱা হয়।

## তথ্য সংগ্ৰহ

শ্ৰেণী:পদাৰ্থৰ অৱস্থা
কলিকতা জিলা

**কলিকতা জিলা** () হৈছে ভাৰতৰ পশ্চিমবংগ ৰাজ্যৰ এখন জিলা, যাৰ মুখ্য কাৰ্যালয় কলিকতাত অৱস্থিত। 

## জনগাঁথনি
২০০১ চনৰ লোকপিয়ল অনুসৰি কলিকতা জিলাখনৰ জনসংখ্যা ৪,৪৯৬,৬৯৪ জন, যি প্ৰায় ক্ৰোৱেচিয়া ৰাজ্য বা আমেৰিকা যুক্তৰাষ্ট্ৰৰ ৰাজ্য লুইজিয়ানাৰ সমান। ২০১১ চনত জনসংখ্যাৰ দিশৰ পৰা জিলাখনে ভাৰতৰ ৬৪০খন জিলাৰ ভিতৰত ৩৫তম স্থান লাভ কৰিছে। জিলাখনৰ জনসংখ্যাৰ ঘনত্ব । ২০০১-২০১১ চনলৈকে ইয়াৰ জনসংখ্যা বৃদ্ধিৰ হাৰ আছিল −১.৮৮%। কলিকতা জিলাৰ ১০০০জন পুৰুষৰ বিপৰীতে মহিলাৰ সংখ্যা আছিল ৮৯৯জন, আৰু সাক্ষৰতাৰ হাৰ আছিল ৮৭.১৪%। অনুসূচিত জাতি আৰু অনুসূচিত জনজাতিৰ জনসংখ্যা ক্ৰমে ৫.৩৮% আৰু ০.২৪%।

### ধৰ্ম

## টোকা

## তথ্যসূত্ৰ
উত্তৰ পূব মহাকাশ প্ৰয়োগ কেন্দ্ৰ

**উত্তৰ পূব মহাকাশ প্ৰয়োগ কেন্দ্ৰ** হৈছে ভাৰত চৰকাৰৰ মহাকাশ বিভাগ আৰু উত্তৰ-পূব পৰিষদৰ যৌথ উদ্যোগত ২০০০ চনৰ ছেপ্টেম্বৰ মাহত মেঘালয়ৰ উমিয়ামত স্থাপন কৰা এটা আঞ্চলিক মহাকাশ কেন্দ্ৰ। উত্তৰ-পূবৰ ৰাজ্যসমূহত উন্মোচিত প্ৰাকৃতিক খনিজ পদাৰ্থসমূহ আৱিষ্কাৰৰ বাবে দূৰ সংবেদন প্ৰযুক্তিৰ ব্যৱহাৰ ক্ষিপ্ৰ কৰিবলৈ, আৰু মহাকাশ বিজ্ঞান আৰু প্ৰযুক্তি ব্যৱহাৰ কৰি ভাৰতৰ উত্তৰ-পূবৰ ৰাজ্যসমূহৰ সামগ্ৰিক বিকাশৰ বাবে এই কেন্দ্ৰটো স্থাপন কৰা হৈছে।

## ইতিহাস
মহাকাশ বিভাগ আৰু উত্তৰ পূব পৰিষদৰ যৌথ উদ্যোগত ২০০০ চনৰ ছেপ্টেম্বৰ মাহত ভাৰতৰ মেঘালয় ৰাজ্যৰ শ্বিলঙত উত্তৰ-পূব মহাকাশ প্ৰয়োগ কেন্দ্ৰ স্থাপন কৰা হৈছিল। ৰাজ্য চৰকাৰে এই কেন্দ্ৰটোক সংৰক্ষিত এলেকা হিচাপে ঘোষণা কৰিছে।

## লক্ষ্য
নেছাকৰ উদ্দেশ্য হৈছে দূৰ সংবেদন প্ৰযুক্তি ব্যৱহাৰ কৰি অঞ্চলটোত থকা প্ৰাকৃতিক সম্পদসমূহৰ সন্ধান আৰু ব্যৱহাৰ কৰা, উত্তৰ-পূবৰ ৰাজ্যসমূহক উপগ্ৰহ সেৱাৰ সুবিধা প্ৰদান কৰা, আৰু অঞ্চলটোৰ শৈক্ষিক প্ৰতিষ্ঠানসমূহৰ সৈতে সহযোগিতা কৰি অঞ্চলটোৰ মহাকাশ প্ৰযুক্তিৰ গৱেষণাক প্ৰসাৰ কৰা।

## কাৰ্যক্ৰম
বৰ্তমান এই কেন্দ্ৰটোৱে দূৰ সংবেদন আৰু ভৌগোলিক তথ্য ব্যৱস্থা, এটা উপগ্ৰহ যোগাযোগ কাৰ্যসূচী আৰু মহাকাশ বিজ্ঞান গৱেষণা কাৰ্যসূচীৰ ওপৰত গুৰুত্ব আৰোপ কৰিছে।

## আঁচনি
কেন্দ্ৰটোৱে উত্তৰ-পূব ভাৰতৰ ৰাজ্যসমূহৰ ভূমিৰ মানচিত্ৰ নিৰ্মাণৰ বাবে ১:৫০,০০০ স্কেলত প্ৰকল্প গ্ৰহণ কৰিছে, আৰু বন্যভূমি আৰু জলাশয়ৰ নিৰীক্ষণৰ কাম হাতত লৈছে। ই বানপানীৰ ফলত আটাইতকৈ বেছি ক্ষতিগ্ৰস্ত হোৱাৰ সম্ভাৱনা থকা অঞ্চলসমূহৰ বাবে "বানপানীৰ আগতীয়া সতৰ্কবাণী ব্যৱস্থা" (বা চমুকৈ FLEWS) প্ৰস্তুত কৰিছিল। ইয়াৰ উপৰিও নেছাকে মেঘালয় আৰু উত্তৰ পূবৰ আন ৰাজ্যসমূহৰ বিষয়ে তথ্য আগবঢ়াবলৈ স্পৰ্শ ইনপুট ভিত্তিক তথ্য প্ৰদৰ্শনী ডিছপ্লে' বিকাশ কৰিছিল।

## সা-সুবিধা
এই কেন্দ্ৰটোত এৰডাছ, জিঅ’মেটিকা, ই কগনিচন, ই এছ আৰ আই আৰ্ক জিআইএছ, আদি আধুনিক জি আই এছ চফটৱেৰ আছে। ইয়াৰ সঁজুলিসমূহৰ ভিতৰত আছে: 

* ডিজিটেল ফটোগ্ৰামেট্ৰি ৱৰ্ক ষ্টেচন
* A0 আকাৰৰ ৰঙীন স্কেনাৰ
* উচ্চমানৰ প্ৰিন্টাৰ আৰু প্লটাৰ
* লেইকা ডিফাৰেন্সিয়েল গ্লোবেল পজিচনিং চিষ্টেম (DGPS)
* দৃশ্যমান ব্যাখ্যাৰ সুবিধা
* স্পেক্ট্ৰ'ৰেডিঅ'মিটাৰ
* অতিবেঙুনীয়া ৰশ্মি-দৃশ্যমান স্পেক্ট্ৰ’-ফ’ট’মিটাৰ, ফ্লেম ফটোমিটাৰ
* ইকো-চাউণ্ডাৰ
* প্লেণ্ট কেন'পি ইমেজাৰ

## বিত্ত
কেন্দ্ৰটোৰ বাবে যোগান ধৰা পুঁজি ভাৰত চৰকাৰ আৰু উত্তৰ-পূব পৰিষদৰ মাজত ৫০:৫০ অনুপাতত ভাগ কৰা হৈছে। ২০১২–১৩ বিত্তীয় বৰ্ষত কেন্দ্ৰীয় চৰকাৰে ৮ কোটি টকা আবন্টন কৰিছিল।

## তথ্যসূত্ৰ
খো-খো

**খো-খো** () এক পৰম্পৰাগত ভাৰতীয় ক্ৰীড়া। প্ৰাচীন ভাৰতৰ পৰা আৰম্ভ হোৱা আটাইতকৈ পুৰণি আউটড'ৰ ক্ৰীড়াসমূহৰ ভিতৰত খো-খো অন্যতম। ভাৰতীয় উপমহাদেশৰ কাবাডীৰ পিছতেই খেলুৱৈক চুব লগীয়া খেলৰ ই দ্বিতীয় জনপ্ৰিয় পৰম্পৰাগত খেল। খো-খোক আয়তাকাৰ ক’ৰ্টত খেলা হয় য’ত ক’ৰ্টৰ দুয়ো মূৰত দুটা খুঁটা সংযোগ কৰা এটা কেন্দ্ৰীয় পথ থাকে। খেলৰ সময়ত আক্ৰমণকাৰী দলৰ ৯জন খেলুৱৈ খেলপথাৰত থাকে, ইয়াৰে আঠজন কেন্দ্ৰীয় পথত বহি, আনহাতে প্ৰতিৰক্ষাকাৰী দলৰ তিনিজন "দৌৰবিদ" ক'ৰ্টৰ চাৰিওফালে দৌৰি ফুৰিব লাগে যাতে আক্ৰমণ কাৰি দলৰ পৰা খেদি অহা খেলুৱৈ জনৰ স্পৰ্শৰ পৰা হাত সাৰিব পৰা যায়। আক্ৰমণকাৰী দলৰ প্ৰতিজন বহি থকা খেলুৱৈয়ে কেন্দ্ৰীয় লেনৰ পৰা পৰস্পৰৰ বিপৰীত দিশৰ ফালে মুখ কৰি বহি থাকে। 

যিকোনো সময়তে আক্ৰমণকাৰী দলৰ এজন খেলুৱৈয়ে (“সক্ৰিয় চেজাৰ" বা "আক্ৰমণকাৰী") ক'ৰ্টৰ চাৰিওফালে দৌৰি প্ৰতিৰক্ষাকাৰী দলৰ সদস্যসকলক স্পৰ্শ কৰাৰ চেষ্টা কৰিব পাৰে, প্ৰতিটো স্পৰ্শত এক নম্বৰ লাভ কৰিব আৰু প্ৰতিজন স্পৰ্শ কৰা ডিফেণ্ডাৰে খেলপথাৰ এৰি যাব লাগিব; তথাপিও, সক্ৰিয় চেজাৰে কেন্দ্ৰীয় লেন পাৰ হৈ খেলপথাৰৰ আন আধা অংশত প্ৰৱেশ কৰিব নোৱাৰে, আৰু লগতে কেৱল তেওঁলোকে প্ৰথম খোজ লোৱা দিশতহে দৌৰিব লাগিব (যিকোটো মেৰুৰ ফালে মুখ কৰি)। সক্ৰিয় চেজাৰে হয় বহি থকা দলৰ সতীৰ্থৰ সৈতে ভূমিকা সলনি কৰে ("খো" বুলি কওঁতে পিছফালে স্পৰ্শ কৰি) যিয়ে ক'ৰ্টৰ আন আধা অংশৰ ফালে মুখ কৰি থাকে আৰু সেয়েহে ইয়াৰ প্ৰৱেশাধিকাৰ পায়, বা যিকোনো এটা খুঁটালৈ দৌৰি যায় আৰু তাৰ পিছত দিশ/আধা সলনি কৰে। প্ৰতিটো দলৰ দুটা টাৰ্ণত স্ক’ৰ কৰিবলৈ আৰু দুটা টাৰ্ণ ডিফেণ্ড কৰিবলৈ থাকে, প্ৰতিটো টাৰ্ণ ৯ মিনিটৰ বাবে থাকে। খেলৰ শেষলৈকে যিটো দলে সৰ্বাধিক পইণ্ট লাভ কৰে সেই দলেই জয়ী হয়।

সমগ্ৰ দক্ষিণ এছিয়াতে এই খেলবিধ ব্যাপকভাৱে খেলা হয়, আৰু দক্ষিণ এছিয়াৰ বাহিৰৰ অঞ্চল যেনে দক্ষিণ আফ্ৰিকা আৰু ইংলেণ্ডতো এই খেল খেলা হয়। ভাৰত আৰু পাকিস্তানৰ স্কুলীয়া ছাত্ৰ-ছাত্ৰীয়ে সঘনাই এই খেল খেলে। এয়া প্ৰতিযোগিতামূলক খেল। ২০২২ চনৰ আগষ্ট মাহত ভাৰতত আলটিমেট খো খো নামৰ এই ধৰণৰ প্ৰথম বাণিজ্যিক খেলৰ উন্মোচন কৰা হয়।

## জোখ-মাখ
*মুঠ এলেকাৰ প্ৰয়োজনীয়তা ৩০ মিটাৰ x ১৯ মিটাৰ (সকলো ফালৰ পৰা ১.৫ মিটাৰ বহল লবীকে ধৰি। )
*দুয়োটা মেৰুৰ পিছফালে ১.৫ মিটাৰ x ১৬ মিটাৰ মুকলি ক্ষেত্ৰকে ধৰি খেলৰ ক্ষেত্ৰ ২৭ মিটাৰ x ১৬ মিটাৰ। 
*মেৰুৰ দূৰত্ব ২৪মিটাৰ ২৪মিটাৰ দৈৰ্ঘ্য x ৩০চে.মি. প্ৰস্থৰ দুটা খুঁটা সংযোগ কৰা কেন্দ্ৰীয় পথ। 
*কেন্দ্ৰীয় পথক ছেদ কৰা প্ৰতিটো পথ(৮)-ৰ জোখ ১৬মিটাৰ x ৩৫চে.মি.
*মেৰুৰ আকাৰ - উচ্চতা (মাটিৰ স্তৰৰ পৰা - ১২০চে.মি.ৰ পৰা ১২৫চে.মি., ব্যাস ৯–১০চে.মি.)

## নিয়মসমূহ
*এই খেলখনত দুটা দল থাকে য'ত ১২ জনকৈ খেলুৱৈ থাকে (এছিয়ান খো - খো ফেডাৰেচনৰ নিয়ম অনুসৰি ১৫ জনকৈ খেলুৱৈ) দলটোত থাকে আনহাতে প্ৰকৃততে মাত্ৰ ৯জন খেলুৱৈহে খেলপথাৰত খেলি থাকে। 
*খেলখনত দুটা ডিফেন্স আৰু দুটা চেজ টাৰ্ণৰে গঠিত ৪টা টাৰ্ণ আছে। 
*উপৰ্যুক্ত নিয়ম দুটা উলংঘা কৰিব নোৱাৰিব। 
*প্ৰতিজন পুট আউট ডিফেণ্ডাৰে চেজিং টিমলৈ এটা পইণ্ট আনে। 
*অধিক পইণ্ট লাভ কৰা দলটোক বিজয়ী হিচাপে ঘোষণা কৰা হয়। 

## স্ক'ৰ তালিকা
এটা টাৰ্ণ ৯ মিনিটৰ আৰু খেলখনত মুঠ ৪টা টাৰ্ণ খেলা হয় (প্ৰতিটো দলৰ ২টা টাৰ্ণ স্ক'ৰ কৰিবলৈ থাকে)। যাৰ সৰ্বাধিক পইণ্ট আছে তেওঁ খেলত জয়ী হয়। ২টা টাৰ্ণৰ পিছত যিটো দলে আটাইতকৈ কম পইণ্ট লাভ কৰে সেই দলটোৱে আক্ৰমণ কৰিব লাগে। (আন দলটোক স্পৰ্শ কৰিবলৈ)

## ব্যুৎপত্তি
এই নামটো মাৰাঠীৰ শব্দ खोखो (খো-খো)-ৰ পৰা আহিছে। খো শব্দটো খেল খেলি থাকোঁতে আমন্ত্ৰণ কৰা শব্দৰ অনুকৰণমূলক।

## তথ্যসূত্ৰ

শ্ৰেণী:পৰম্পৰাগত ক্ৰীড়া
বিনায়কী

**বিনায়কী** হৈছে হাতীৰ মস্তকযুক্ত এগৰাকী হিন্দু দেৱী। তেওঁৰ আখ্যান আৰু প্ৰতীকিকৰণৰ স্পষ্টভাৱে সংজ্ঞাবদ্ধ কৰা হোৱা নাই। হিন্দু শাস্ত্ৰসমূহত তেওঁৰ বিষয়ে খুব কম কথা  উল্লেখ আছে। তেওঁৰ বৰ কমসংখ্যক চিত্ৰহে বিদ্যমান।

হাতীৰ মস্তকধাৰী হোৱাৰ বাবে দেৱীগৰাকী সাধাৰণতে  জ্ঞানৰ দেৱতা গজানন গণেশৰ সৈতে সম্পৰ্কিত। তেওঁৰ কোনো সুনিৰ্দিষ্ট নাম নাই আৰু তেওঁ বিভিন্ন নামেৰে জনাজাত। ইয়াৰ ভিতৰত **স্ত্ৰী গণেশ**, বৈনায়কী, **গজাননা**, **বিঘ্নেশ্বৰী** আৰু **গণেশনী** আদি নামসমূহৰ সকলোবোৰেই গণেশৰ বিনায়ক, গজানন, বিঘ্নেশ্বৰ আদি সত্বাৰ নাৰী ৰূপ। এই চিনাক্তকৰণসমূহে তেওঁক গণেশৰ শক্তি অৰ্থাৎ নাৰী ৰূপ হিচাপে গ্ৰহণ কৰিছে।

বিনায়কীক কেতিয়াবা ৬৪ গৰাকী যোগিনী বা মাতৃকা দেৱীসকলৰ অংশ হিচাপেও দেখা যায়। অৱশ্যে, পণ্ডিত কৃষণে বিশ্বাস কৰে যে প্ৰাৰম্ভিক কালৰ মাতৃকাসকলৰ হাতীৰ মস্তকধাৰী বিনায়কী, গণেশৰ ব্ৰহ্ম শক্তি আৰু তান্ত্ৰিক যোগিনী তিনিগৰাকী পৃথক দেৱী।

জৈন আৰু বৌদ্ধ পৰম্পৰাত, বিনায়কী এগৰাকী স্বতন্ত্ৰ দেৱী। বৌদ্ধ ধৰ্মত তেওঁক **গণপতিহৃদয়ী** (গণেশৰ হৃদয়) বুলি কোৱা হয়।

## তথ্য সংগ্ৰহ

শ্ৰেণী:হিন্দু দেৱী
উদয় উমেশ ললিত

**উদয় উমেশ ললিত** (; জন্ম: ৯ নৱেম্বৰ ১৯৫৭) ভাৰতৰ ৪৯তম  মুখ্য ন্যায়াধীশ। মুখ্য ন্যায়াধীশ এন. ভি. ৰমনায়ে অৱসৰ গ্ৰহণ কৰাৰ পিছত তেওঁ ভাৰতৰ মুখ্য ন্যায়াধীশ হিচাপে নিযুক্তি লাভ কৰে।  ইয়াৰ পূৰ্বে তেওঁ ভাৰতৰ উচ্চতম ন্যায়ালয়ৰ ন্যায়াধীশ হিচাপে কৰ্মৰত আছিল। ন্যায়াধীশ হিচাপে উন্নীত হোৱাৰ পূৰ্বে তেওঁ উচ্চতম ন্যায়ালয়ত জ্যেষ্ঠ অধিবক্তা হিচাপে কাৰ্যনিৰ্বাহ কৰিছিল। উচ্চতম ন্যায়ালয়লৈ পোনপটীয়াকৈ উন্নীত হোৱা ছয়গৰাকী জ্যেষ্ঠ অধিবক্তাৰ ভিতৰত ন্যায়াধীশ ললিত অন্যতম আছিল। বৰ্তমান তেওঁ এজন বিশিষ্ট আইনবিদ আৰু অ’ পি জিন্দাল গ্ল’বেল ইউনিভাৰ্চিটিৰ আইন আৰু ন্যায় বিভাগৰ অধ্যাপক।

## তথ্য উৎস
মিখাইল গৰ্বাচেভ

মিখাইল ছাৰ্গেইভিচ গৰ্বাচেভ () আছিল এজন ৰাছিয়ান আৰু ছোভিয়েট ৰাজনীতিবিদ যিয়ে ছোভিয়েট ইউনিয়নৰ শেষ নেতা হিচাপে কাৰ্যনিৰ্বাহ কৰিছিল। ১৯৮৮ চনৰ পৰা ১৯৯১ চনলৈ দেশৰ ৰাষ্ট্ৰপতি হিচাপে, ১৯৮৮ চনৰ পৰা ১৯৮৯ চনলৈ উচ্চতম ছোভিয়েটৰ প্ৰেচিডিয়ামৰ অধ্যক্ষ, ১৯৮৯ চনৰ পৰা ১৯৯০ চনলৈ উচ্চতম ছোভিয়েটৰ অধ্যক্ষ, ১৯৮৫ চনৰ পৰা ছোভিয়েট ইউনিয়নৰ কমিউনিষ্ট পাৰ্টিৰ সাধাৰণ সম্পাদক হিচাপে তেওঁ কাৰ্যনিৰ্বাহ কৰিছিল।আৰু ১৯৯১ চনত ছোভিয়েট ইউনিয়নৰ ৰাষ্ট্ৰপতি আছিল। মতাদৰ্শগতভাৱে গৰ্বাচেভে প্ৰথম অৱস্থাত মাৰ্ক্সবাদ–লেনিনবাদক আঁকোৱালি লৈছিল যদিও নব্বৈৰ দশকৰ আৰম্ভণিলৈকে সামাজিক গণতন্ত্ৰৰ দিশে আগবাঢ়িছিল।

ৰাছিয়া আৰু ইউক্ৰেইনৰ ঐতিহ্যৰ এটা দৰিদ্ৰ কৃষক পৰিয়ালত ষ্টাভ্ৰ’পল ক্ৰাইৰ প্ৰিভলনয়ত জন্মগ্ৰহণ কৰিছিল গৰ্বাচেভৰ। জোচেফ ষ্টেলিনৰ শাসনত ডাঙৰ-দীঘল হোৱা, যৌৱনত তেওঁ কমিউনিষ্ট পাৰ্টিত যোগদান কৰাৰ আগতে এখন সামূহিক ফাৰ্মত কম্বাইন হাৰ্ভেষ্টাৰ চলাইছিল, যিয়ে তেতিয়া মাৰ্ক্সবাদী–লেনিনবাদী মতবাদৰ প্ৰচলিত ব্যাখ্যা অনুসৰি ছোভিয়েট ইউনিয়নক একদলীয় ৰাষ্ট্ৰ হিচাপে শাসন কৰিছিল। মস্কো ষ্টেট ইউনিভাৰ্চিটিত অধ্যয়ন কৰি ১৯৫৩ চনত সহপাঠী ৰাইছা টাইটাৰেংকোৰ সৈতে বিবাহপাশত আবদ্ধ হয় আৰু ১৯৫৫ চনত আইনৰ ডিগ্ৰী লাভ কৰে ছোভিয়েট নেতা নিকিতা ক্ৰুছেভ। ১৯৭০ চনত তেওঁক ষ্টাভ্ৰ’পল আঞ্চলিক সমিতিৰ প্ৰথম দলীয় সম্পাদক হিচাপে নিযুক্তি দিয়া হয়, যি পদত তেওঁ গ্ৰেট ষ্টাভ্ৰ’পল খাল নিৰ্মাণৰ কাম চোৱাচিতা কৰে। ১৯৭৮ চনত তেওঁ মস্কোলৈ উভতি আহি দলটোৰ কেন্দ্ৰীয় সমিতিৰ সম্পাদক হয়, আৰু ১৯৭৯ চনত ইয়াৰ শাসনকাৰী পলিটব্যুৰ’ত যোগদান কৰে। ছোভিয়েট নেতা লিঅ’নিড ব্ৰেজনভৰ মৃত্যুৰ তিনি বছৰৰ পাছত—ইউৰি এণ্ড্ৰ’পভ আৰু কনষ্টেণ্টিন চেৰনেংকোৰ চমু কাৰ্যকালৰ পিছত—১৯৮৫ চনত পলিটব্যুৰ’ই গৰ্বাচেভক সাধাৰণ সম্পাদক হিচাপে নিৰ্বাচিত কৰে।
## টোকা

## তথ্যসূত্ৰ
অভিৰুচি ক্ৰীড়া দিৱস

**অভিৰুচি ক্ৰীড়া দিৱস** হৈছে অসমৰ প্ৰথম অৰ্জুন বঁটা বিজয়ী খেলুৱৈ ভোগেশ্বৰ বৰুৱাৰ জন্মদিন উপলক্ষে আয়োজিত হোৱা এক ক্ৰীড়া দিৱস৷ ১৯৮৪ চনৰ পৰা প্ৰত্যেক বছৰে ৩ ছেপ্টেম্বৰ তাৰিখে এই ক্ৰীড়া দিৱস অনুষ্ঠিত হৈ আহিছে৷ অভিৰুচি নামৰ অসমীয়া ক্ৰীড়া আলোচনী এখনৰ সম্পাদক বলেন্দ্ৰ মোহন চক্ৰৱৰ্তীৰ উদ্যোগত এই ক্ৰীড়া দিৱসৰ আৰম্ভনি হৈছিল৷ এই দিৱসত অসমৰ বিভিন্ন স্থানত দীৰ্ঘ দূৰত্বৰ দৌৰ আৰু সাংস্কৃতিক অনুষ্ঠানৰ আয়োজন কৰাৰ লগতে বিভিন্ন খেলত সফলতা লাভ কৰা খেলুৱৈসকলক সম্বৰ্দ্ধনা জনোৱা হয়৷

## তথ্য সংগ্ৰহ

শ্ৰেণী:দিৱসসমূহ
লক্ষ্মণ নৰসিংহ

**লক্ষ্মণ নৰসিংহ** (; জন্ম: ১৫ এপ্ৰিল ১৯৬৭) এজন ভাৰতীয়-আমেৰিকান ব্যৱসায়িক কাৰ্যবাহী, যি ৰেকিট বেনকিজাৰৰ মুখ্য কাৰ্যবাহী বিষয়া(CEO) আৰু পূৰ্বে পেপচিকোৰ মুখ্য বাণিজ্যিক বিষয়া আছিল। ২০২২ চনৰ ১ ছেপ্তেম্বৰত ষ্টাৰবাকছে ঘোষণা কৰিছে যে নৰসিংহ কোম্পানীৰ পৰৱৰ্তী মুখ্য কাৰ্যবাহী বিষয়া হ’ব। হাৱাৰ্ড শ্বাল্টজৰ ঠাইত লক্ষ্মণ নৰসিংহক মুখ্য কাৰ্যবাহী বিষয়া হিচাপে নিযুক্তি দিয়া হ’ব। 

## আৰম্ভণিৰ জীৱন
ভাৰতৰ পুনেত নৰসিংহ ডাঙৰ-দীঘল হৈছিল। তেওঁ কলেজ অৱ ইঞ্জিনিয়াৰিং, পুনেৰ পৰা যান্ত্ৰিক অভিযান্ত্ৰিকীত ডিগ্ৰী লাভ কৰে। পিছলৈ তেওঁ পেনচিলভেনিয়া বিশ্ববিদ্যালয়ৰ *দ্য ল'ডাৰ ইনষ্টিটিউট*ৰ পৰা জাৰ্মান আৰু আন্তঃৰাষ্ট্ৰীয় অধ্যয়নত এম.এ লাভ কৰে। তেওঁ পেনচিলভেনিয়া বিশ্ববিদ্যালয়ৰ ৱাৰ্টন স্কুলৰ পৰা বিত্তীয় বিষয়ত এম.বি.এ লাভ কৰে।

## কৰ্ম-জীৱন
নৰসিংহই ২০১২ চনলৈকে মেককিনজিৰ বাবে ১৯ বছৰ কাম কৰিছিল আৰু তেওঁলোকৰ নতুন দিল্লীৰ কাৰ্যালয়ৰ পৰিচালক আৰু স্থান পৰিচালকৰ পদবীলৈ উন্নীত হৈছিল। ২০১২ চনত তেওঁ পেপচিকোত যোগদান কৰি মুখ্য বাণিজ্যিক বিষয়ালৈ উন্নীত হয়।

২০১৯ চনৰ ছেপ্তেম্বৰ মাহত তেওঁ ৰাকেশ কাপুৰৰ পিছত ৰেকিট বেনকিজাৰৰ মুখ্য কাৰ্যবাহী বিষয়া হিচাপে কাৰ্যনিৰ্বাহ কৰে।

২০২২ চনৰ ১ ছেপ্তেম্বৰত ষ্টাৰবাকছে ঘোষণা কৰিছিল যে নৰসিংহ ইয়াৰ পৰৱৰ্তী চিইঅ’ হ’ব। ২০২২ চনৰ মাৰ্চ মাহত কেভিন জনছনে পদত্যাগ কৰাৰ পিছত অন্তৱৰ্তীকালীন মুখ্য কাৰ্যবাহী বিষয়া হিচাপে কাৰ্যনিৰ্বাহ কৰা হাৱাৰ্ড শ্বাল্টজৰ ঠাইত নৰসিংহই কাৰ্যনিৰ্বাহ কৰিব।

## ব্যক্তিগত জীৱন
নৰসিংহ বিবাহিত। তেওঁৰ দুজন সন্তান আছে আৰু তেওঁলোক কানেকটিকাটৰ গ্ৰীণউইচত থাকে।তেওঁ ছটা ভাষা কয়। 
## তথ্যসূত্ৰ

শ্ৰেণী:ভাৰতীয় উদ্যোগী
শ্ৰেণী:জীৱিত ব্যক্তি
চেলকণা মাছ

**চেলকণা** (, বৈজ্ঞানিক নাম: Salmostoma boopis) Salmostoma গণৰ অন্তৰ্গত এবিধ সৰু মাছ। ভাৰতৰ বিভিন্ন প্ৰান্তত এই মাছবিধ পোৱা যায়। নদীসমূহৰ অগভীৰ অঞ্চল এই মাছবিধৰ বিচৰণ ক্ষেত্ৰ। ৰূপালী বৰণৰ মাছবিধৰ দৈৰ্ঘ্য ১২ ছেমি পৰ্যন্ত হ'ব পাৰে।

## তথ্য সংগ্ৰহ

শ্ৰেণী:মাছ
পাভ মাছ

**পাভ মাছ** (, বৈজ্ঞানিক নাম: Ompok pabo) siluridae পৰিয়ালৰ এবিধ সতেজ পানীৰ মাছ। এই মাছবিধ উত্তৰ-পূব ভাৰত, পাকিস্তান, বাংলাদেশ আৰু ম্যানমাৰত পোৱা যায়। ই মূলতঃ নদী, পুখুৰী, হ্ৰদ আদিত বাস কৰে। একোটা পাভ মাছ ২৫ ছে:মি: পৰ্যন্ত দীঘল হ'ব পাৰে। মাছবিধক আই ইউ চি এন ৰঙা তালিকাৰ সংকট আসন্ন প্ৰজাতি হিচাপে শ্ৰেণীভুক্ত কৰা হৈছে।

## ব্যৱহাৰ
অসমত পাভ মাছ এক বহুলভাৱে প্ৰচলিত খাদ্য। বিহুগীত আদি লোকসাহিত্যতো মাছবিধৰ উল্লেখ পোৱা যায়:

## তথ্য সংগ্ৰহ

শ্ৰেণী:মাছ
ডঁৰিকনা

**ডঁ‌ৰিকনা** (, বৈজ্ঞানিক নাম: Esomus danrica) এবিধ ক্ষুদ্ৰকায় মাছৰ প্ৰজাতি। ১৮২২ চনত হেমিল্টনে ইয়াক আৱিষ্কাৰ কৰিছিল। ইয়াক একুৱাৰিয়ামত খুব কমেই দেখা যায়। ইয়াক ম্যানমাৰ, নেপাল, পাকিস্তান, শ্ৰীলংকা আৰু ভাৰতত পোৱা যায়। 

## বিৱৰণ
ডঁ‌ৰিকনা মাছৰ দৈৰ্ঘ্য ৬ ইঞ্চি (১৫ ছেঃমিঃ) পৰ্যন্ত হয়। ইয়াৰ ৰং ৰুপোৱালি আৰু দেহত দীঘল ৰঙা ৰেখা আৰু সোণালী ৰঙৰ ফিছা থাকে। 

## আচৰণ
এই মাছবিধৰ জঁ‌পিওৱাৰ এক ব্যতিক্ৰমী ক্ষমতা আছে। সেয়েহে ইয়াক indian flying barb নামেৰে জনা যায়। ইয়াৰ জীৱনকাল সাধাৰণতে তিনিৰ পৰা পাঁ‌চ বছৰ। 

## তথ্য সংগ্ৰহ

শ্ৰেণী:মাছ
পোহৰ মন্ত্ৰ

**পোহৰ মন্ত্ৰ**, যাক **অমোঘপাশ** (অবিফল ৰছী ফান্দ) **মন্ত্ৰ** বুলিও কোৱা হয়, বৌদ্ধ ধৰ্মৰ শিংগন আৰু কেগন পন্থাৰ এক গুৰুত্বপূৰ্ণ মন্ত্ৰ যদিও বৌদ্ধধৰ্মৰ অন্যান্য বজ্ৰযান পন্থাত ইয়াৰ ওপৰত গুৰুত্ব দিয়া হোৱা নাই। ইয়াক *আমোঘপাশকল্পৰাজ-সূত্ৰ* (চীনা অনুবাদ তাইশো ত্ৰিপিটক, সংস্কৰণ সংখ্যা-১০৯২) বা বুদ্ধ বৈৰোচনৰ মহান শুদ্ধিৰ অবিফল ৰছী ফান্দৰ মন্ত্ৰৰ সূত্ৰৰ পৰা লোৱা হৈছে আৰু ইয়াক তলত দিয়া ধৰণে জপ কৰা হৈছে:

* সংস্কৃত

: ৰোমান লিপিঃ om̐ amogha vairocana mahāmudrā maṇipadma jvāla pravarttaya hūm̐
: দেৱনাগৰী: ॐ अमोघ वैरोचन महामुद्रा मणि पद्म ज्वाल प्रवर्त्तय हूँ
: অসমীয়া: ওঁ অমোঘ ৱৈৰোচন মহামুদ্ৰা মণি পদ্ম জ্ৱাল প্ৰৱৰ্ত্তয় হূঁ
: 

* জাপানীঃ おん あぼきゃ べいろしゃのう まかぼだら まに はんどま じんばら はらばりたや うん Om abogya beiroshanō makabodara mani handoma jinbara harabari tayaun ওম্ অবোগ্য় বেইৰশনো মকবদৰ মনি হন্দম জিন্বৰ হৰবৰি তয়উন্
* কোৰিয়ানঃ 옴 아모가 바이로차나 마하무드라 마니 파드마 즈바라 프라바릍타야 훔 om amoga bairochana mahamudeura mani padeuma jeubara peurabareutaya hum ওম্ অমোগ বৈৰোচন মহমুদেউৰ মনি পদেউম জেউবৰ পেউৰবৰেউতয় হুম্
* ভিয়েটনামী: Án (Ông/Úm) A ma cát Hoài lô giai nã Ma cáp mẫu đức la Ma ni bá đức ma Cập phạp la Bát la phạp nhĩ đả nha Hồng
* কাঞ্জি আৰু চীনা লিপি: 唵 阿謨伽 尾盧左曩 摩訶母捺囉 麽抳 鉢納麽 入嚩攞 鉢囉韈哆野 吽 Ǎn ā mó jiā wěi lú zuǒ nǎng mó hē mǔ nà luō me nǐ bō nà me rù mó luó bō luō wà duō yě hōng

: তিব্বতী: ཨོཾ་ཨ་མོ་གྷ་བཻ་རོ་ཙ་ན་མ་ཧཱ་མུ་དྲཱ་མ་ཎི་པདྨ​་ཛྭ་ལ་པྲ་བརྟ་ཡ་ཧཱུྃ༔, ওং অ মো ঘ বৈ ৰো চ ন ম হা মু দ্ৰা ম ণি পদ্ম​ জ্ৱ ল প্ৰ বৰ্ত য় হূঁ। 

অধ্যাপক মাৰ্ক উন্নোৰ মতে এই মন্ত্ৰৰ অনুবাদ মোটামুটিভাৱে হ’ল-প্ৰথম অৱস্থাত পূব এছিয়াৰ বৌদ্ধ ধৰ্মৰ গ্ৰন্থসমূহত এই মন্ত্ৰটোৰ বিষয়ে কম উল্লেখ পোৱা গৈছিল আৰু যদিও কুকাইয়ে নৱম শতিকাত জাপানলৈ এই সূত্ৰটো আনিছিল, তথাপিও তেওঁ ইয়াক তান্ত্ৰিক পদ্ধতিত কেতিয়াও ব্যৱহাৰ কৰিছিল বুলি কোনো তথ্য নাই। ঐতিহাসিক ৰেকৰ্ডসমূহে দেখুৱাইছে যে হেইয়ান যুগত ক্ৰমান্বয়ে ব্যৱহাৰ বৃদ্ধি পাইছিল, ত্ৰয়োদশ শতিকালৈকে যেতিয়া ইয়াক মধ্যযুগীয় জাপানী বৌদ্ধধৰ্মত ম্য়ো'এ জনপ্ৰিয় কৰি তুলিছিল, আৰু পিছলৈ শিংগন সন্ন্যাসী এইচন আৰু নিন্শো'ই তেওঁলোকৰ মন্ত্ৰণালয়ত জনপ্ৰিয় কৰিছিল। মন্ত্ৰ আৰু নেম্বুত্ছু(বুদ্ধনামাবৃত্তি) দুয়োটাকে প্ৰায়ে মধ্যযুগীয় বৌদ্ধসকলে কোনোবা এটা সময়ত অন্তৰ্ভুক্ত কৰিছিল, প্ৰায়ে একে সেৱাতে। পোহৰ মন্ত্ৰৰ বাবে এটা সাধাৰণ প্ৰথা আছিল সূত্ৰত ব্যাখ্যা কৰা শিক্ষাৰ ভিত্তিত কোনো মৃত ব্যক্তিৰ শৰীৰত বা তেওঁলোকৰ সমাধিৰ ওপৰত এই মন্ত্ৰেৰে আশীৰ্বাদ দিয়া বিশুদ্ধ বালি ছটিয়াই দিয়া। বিশ্বাস আছিল যে যিজন ব্যক্তিয়ে বহুত বেয়া কৰ্ম জমা কৰিছে, আৰু নৰকত সম্ভাৱ্য পুনৰ্জন্মক তৎক্ষণাত মুক্ত হ’ব আৰু অমিতাভবুদ্ধৰ বিশুদ্ধভূমিত অনুকূল পুনৰ্জন্মৰ অনুমতি দিব। এই প্ৰথাক জাপানী ভাষাত দোশা-কাজি **dosha-kaji** (土砂加持) বুলি জনা যায়। 
## তথ্য সংগ্ৰহ

শ্ৰেণী:বৌদ্ধ ধৰ্ম
অৱতৰণ দিৱস

**অৱতৰণ দিৱস** সন্ত ৰামপাল মহাৰাজৰ শিষ্যৰ দ্বাৰা পালন কৰা এক উৎসৱ। এই উৎসৱ সন্ত ৰামপালৰ জন্ম দিনত প্ৰত্যেক বছৰে ৮ ছেপ্টেম্বৰৰ দিনা পালন কৰা হয়। এই উৎসৱৰ উপলক্ষে সকলো সতলোক আশ্ৰমত তিনি দিনীয়া বিশাল ভোজৰ আয়োজন কৰা হয় য'ত কোটি কোটি ভকত জড়িত থাকে। 

## ইতিহাস
১৯৭১ চনৰ ৭ ছেপ্টেম্বৰৰ দিনা জয় গুৰুদেৱৰ তুলসী দাসে ভবিষ্যবাণী কৰিছিল যে যিজন অৱতাৰৰ আমি অপেক্ষা কৰি আছিলোঁ‌ সেইজন আজি ২০ বছৰীয়া হ'ল। ১৯৫১ চনৰ ৮ ছেপ্টেম্বৰত জন্ম লোৱা সন্ত ৰামপালৰ সেইদিনা ২০ বছৰ হৈছিল। সন্ত ৰামপাল মহাৰাজৰ অনুগামীসকলে তেওঁকে অৱতাৰ বুলি মানি লৈ তেওঁৰ জন্মদিন অৱতৰণ দিৱস হিচাপে পালন কৰে। 

## কাৰ্যক্ৰম
ভাৰত সহিতে অন্য অনেক দেশত সন্ত ৰামপাল মহাৰাজৰ সতলোক আশ্ৰম নামেৰে অনেক আশ্ৰম আছে য'ত তিনি দিনলৈকে এই উৎসৱ পালন কৰা হয়। ভাৰতীয় ৰাজ্য হাৰিয়ানাত ৰোহতক, ভিৱানী আৰু কুৰুক্ষেত্ৰ, মধ্যপ্ৰদেশত ইন্দোৰ, উত্তৰ প্ৰদেশত শামলী, ৰাজস্থানত সোজত, পাঞ্জাৱত ধুৰী আৰু খমানো, দিল্লীত মুণ্ডকা সহিতে ভাৰতৰ অনেক আশ্ৰমত বিশাল ভোজনৰ আয়োজন কৰা হয়। 

গৰীব দাসজীৰ বাণীৰ অখণ্ড পাঠ তিনি দিনলৈকে চলি থাকে। 
ইয়ালৈ অহা ভক্তসকলৰ বাবে বিনামূলীয়া ভোজনৰ ব্যৱস্থা কৰা হয়। ইয়াৰোপৰি ঘৰলৈ উভতি যোৱাৰ সময়ত ৰাস্তাত খোৱাৰ বাবে ভোজনো দিয়া হয়। 

ইয়াত যৌতুক বিহীন বিবাহৰ আয়োজনো কৰা হয়, য'ত হাজাৰ হাজাৰ দম্পতীয়ে পৰমাত্মাক সাক্ষী মানি ১৭ মিনিটত ৰমৈণী ৰীতিৰে আড়ম্বৰ ৰহিত বিবাহ কৰে। উৎসৱৰ দিনা ৰক্তদান আৰু দেহদান শিবিৰৰো আয়োজন হয়। ইয়াত অহা ভকতসকলে উলাহ উদ্দীপনাৰে আগ ভাগ লয়। ইয়াত হাজাৰ হাজাৰ ইউনিট ৰক্তদান হয়।
## তথ্য সংগ্ৰহ
অৱতৰণ

***অৱতৰণ*** () হৈছে আগন্তুক অসমীয়া ভাষাৰ এখন কল্পবিজ্ঞান চলচ্চিত্ৰ। ছবিখন টিডি ফিল্ম ষ্টুডিঅ’ প্ৰডাকশ্যন্সৰ বেনাৰত, পৰিচালক তৰুনাভ দত্তৰ পৰিচালনা আৰু প্ৰযোজনাত নিৰ্মাণাধীন হৈ আছে। ছবিখনত অভিনয় কৰিছে ৰীমা কাইফ, অনন্যা পৰাশৰ, দেৱ্যম ছিল, গোবিন্দ মালাকাৰ, ৰিম্পী দাস, সৌৰভ হাজৰিকা, প্ৰাঞ্জল শইকীয়া, পূৰ্ণিমা শইকীয়া আৰু সমীৰ ৰঞ্জনে। প্ৰথমে ২০২০ চনৰ ২১ আগষ্ট তাৰিখে ছবিখনৰ মুক্তিৰ কথা আছিল যদিও ভাৰতত কভিড-১৯ মহামাৰীৰ বাবে ছবিখন মুক্তিৰ তাৰিখ পিছুৱাই দিয়া হয় ৷

এইখনেই প্ৰথম অসমীয়া কল্পবিজ্ঞান চলচ্চিত্ৰ।

## অভিনয় শিল্পী

* প্ৰাঞ্জল শইকীয়া
* পূৰ্ণিমা শইকীয়া
* ৰিম্পী দাস
* সৌৰভ হাজৰিকা
* অনন্যা পৰাশ
* সমীৰ ৰঞ্জন
* গোবিন্দ মালাকাৰ
* সংগীতা পাচনি
* বিশাল পি. চলিহা
* ৰনিত ৰাজ

## উৎপাদন
২০১২ চনৰ পৰাই ছবিখনৰ প্ৰডাকচন আৰু প্ৰধান চিত্ৰগ্ৰহণ কাৰ্যসূচী আৰম্ভ হয়। অসমৰ গুৱাহাটীৰ আশে-পাশে ছবিখনৰ চিত্ৰগ্ৰহণ হৈছিল।

## তথ্য উৎস

## বাহ্যিক সংযোগ

* 
* Studio website
* 
* 
* Asam Bani - অসম বাণী - Asamese Weekly News Paper
শ্ৰেণী:অসমীয়া চলচ্চিত্ৰ
জিকা

**জিকা** () হৈছে এবিধ লতা জাতীয় উদ্ভিদ আৰু ইয়াৰ ফল। ইয়াৰ বিভিন্ন প্ৰজাতি উপলব্ধ। ব্যৱসায়িকভাৱে ইয়াৰ শিৰা যুক্ত মঙহাল ফলৰ বাবে ইয়াক পাচলি হিচাপে খেতি কৰা হয়। প্ৰাপ্তবয়স্ক ফলবোৰৰ জিমটো প্ৰাকৃতিক চাফাই স্পঞ্জ হিচাপে ব্যৱহাৰ কৰা হয়। এই পাচলিবিধ মধ্য আৰু পূব এছিয়াৰ পৰা দক্ষিণ-পূব এছিয়ালৈকে বিস্তৃত। ঠাণ্ডা জলবায়ুৰ ঠাইত ইয়াক ঘৰুৱা উদ্ভিদ হিচাপেও খেতি কৰা হয়। ইংৰাজী সাধাৰণ নামসমূহৰ ভিতৰত এংগেল লুফা, চাইনিজ অকৰা, ডিচ ক্লথ গাৰ্ড, ৰিজড গাৰ্ড, স্পঞ্জ গাৰ্ড, ষ্ট্ৰেনাৰ ভিন, ৰিবড লুফা, শিল্ক গাৰ্ড, চিনকোৱা টাৱেলস্পঞ্জ আদি নামেৰে পৰিচিত।

## ব্যৱহাৰ
কিছুমান লুফা জাতৰ কুমলীয়া ফলবোৰ সিজাই খোৱা শাক-পাচলি আৰু ভাজি বা কেঁচাকৈ খাবলৈ ব্যৱহাৰ কৰা হয়। কেতিয়াবা শিপা আৰু ফুলো ব্যৱহাৰ হয়। লুফা এজিপ্টিয়াকাৰ দৰেই প্ৰাপ্তবয়স্ক ফলবোৰ শুকালে চপোৱা হয় আৰু প্ৰক্ৰিয়াকৰণ কৰি ফলৰ আঁহৰ বাহিৰে আন সকলোবোৰ আঁতৰাই পেলোৱা হয়, ইয়াক জিম পিছত স্পঞ্জ হিচাপে সামগ্ৰী তৈয়াৰ কৰাৰ বাবে আঁহ হিচাপে ব্যৱহাৰ কৰিব পাৰি।

## চিত্ৰবীথিকা

File:Glands in probract that attract ants.jpg|জিকা গছৰ কুমলীয়া অংশত উৎপন্ন হোৱা মৌ, এই মৌৱে পৰুৱা আদিক আকৰ্ষণ কৰে। 
File:Luffa acutangula Chinese okra female flower 2.jpg|জিকাৰ এপাহ স্ত্ৰী পুষ্প। 
File:Luffa acutangula Chinese okra male flower.jpg|জিকাৰ এপাহ পুং পুষ্প। 


## তথ্যসূত্ৰ

শ্ৰেণী:পাচলি
হাক্হ্মানী সাম্ৰাজ্য

**হাক্হ্মানী সাম্ৰাজ্য** (/əˈkiːmənɪd/; পুৰণি পাৰ্চিয়ানঃ 𐎧𐏁𐏂, Xšāça, আক্ষৰিকভাৱে. 'সাম্ৰাজ্য’ বা ‘ৰাজ্য'), ইয়াক **প্ৰথম পাৰ্চী সাম্ৰাজ্য** বুলিও কোৱা হয়, খ্ৰীষ্টপূৰ্ব ৫৫০ চনত মহান চাইৰছে প্ৰতিষ্ঠা কৰা এখন প্ৰাচীন ইৰাণী সাম্ৰাজ্য আছিল। পশ্চিম এছিয়াত অৱস্থিত, ই বৰ্তমান ইতিহাসৰ সৰ্ববৃহৎ সাম্ৰাজ্য আছিল, ই সৰ্বমুঠ ৫.৫ নিযুত বৰ্গ কিলোমিটাৰ (২.১ নিযুত বলবৰ্গ মাইল) বিস্তাৰ কৰিছিল, পশ্চিমৰ পৰা পূব দিশে সিন্ধু  উপত্যকালৈ।

খ্ৰীষ্টপূৰ্ব সপ্তম শতিকাৰ আশে-পাশে ইৰাণৰ মালভূমিৰ দক্ষিণ-পশ্চিম অংশত থকা পাৰ্চিছ অঞ্চলত পাৰ্চীসকলে বসতি স্থাপন কৰিছিল;  পাৰচিছৰ পৰা চাইৰাছে উঠি আহি মিডিয়ান সাম্ৰাজ্যক—যিটোৰ তেওঁ পূৰ্বে ৰজা আছিল—লগতে লিডিয়া আৰু নব্য-বেবিলনীয় সাম্ৰাজ্যকো পৰাস্ত কৰে, যাৰ ফলত হাক্হ্মানী বংশৰ অধীনত নতুন সাম্ৰাজ্যবাদী ৰাজনীতিৰ আনুষ্ঠানিক প্ৰতিষ্ঠা হয়।

হাক্হ্মানী সাম্ৰাজ্যই কেন্দ্ৰীয়, আনুষ্ঠানিক প্ৰশাসনৰ সফল মডেল প্ৰয়োগ কৰাৰ বাবে জনাজাত; ইয়াৰ বহুমুখী সাংস্কৃতিক নীতি; পথ প্ৰণালী আৰু ডাক প্ৰণালীৰ নিৰ্মাণ আন্তঃগাঁথনি; ইয়াৰ সকলো অঞ্চলত চৰকাৰী ভাষা ব্যৱহাৰ; আৰু অসামৰিক সেৱাৰ বিকাশ, য'ত এক বৃহৎ, পেছাদাৰী সৈন্যও আছে। ইয়াৰ অগ্ৰগতিয়ে পৰৱৰ্তী বিভিন্ন সাম্ৰাজ্যৰ দ্বাৰা সমতুল্য শাসনৰ শৈলী ৰূপায়ণৰ বাবে অনুপ্ৰাণিত কৰিছিল।

খ্ৰীষ্টপূৰ্ব ৩৩০ চনৰ ভিতৰত মহান চাইৰছৰ প্ৰখৰ প্ৰশংসক মহান আলেকজেণ্ডাৰৰ অধীনত গ্ৰীক মেচিডোনিয়াই হাক্হ্মানী সাম্ৰাজ্য সম্পূৰ্ণৰূপে জয় কৰিছিল। আলেকজেণ্ডাৰৰ মৃত্যুৰ লগে লগে হেলেনিষ্ট যুগৰ আৰম্ভণি হ'ল, ৩২১ খ্ৰীষ্টপূৰ্বত ত্ৰিপাৰদিচ বিভাজনৰ পিছত সাম্ৰাজ্যৰ পূৰ্বৰ অধিকাংশ অঞ্চল ট'লমিয়া সাম্ৰাজ্য আৰু চেলুচিড সাম্ৰাজীৰ অধীনলৈ আহে। ইৰাণৰ কেন্দ্ৰীয় মালভূমিৰ ইৰাণী অভিজাত শ্ৰেণীয়ে অৱশেষত পাৰ্থিয়ান সাম্ৰাজ্যৰ অধীনত ক্ষমতা পুনৰ লাভ নকৰালৈকে হেলেনিষ্টিক শাসন চলি থাকিল।
## তথ্য সংগ্ৰহ
তেত্ৰিশ দেৱতা

**তেত্ৰিশ দেৱতা** বা **তেত্ৰিশ কৌটি দেৱতা** () হৈছে হিন্দুধৰ্মৰ দেৱতাসকলৰ প্ৰকাৰভেদ অনুযায়ী সমষ্টিবদ্ধ সংখ্যা। সংস্কৃত ভাষাত ত্ৰয়োত্ৰিংশ কৌটি বুলি কওতে "তেত্ৰিশ গুণ সম্পন্ন বা তেত্ৰিশ প্ৰকাৰ"-ক বুজায়। প্ৰকৃতপক্ষে তেত্ৰিশ কৌটি দেৱতা বুলিলে তেত্ৰিশ প্ৰকাৰৰ গুণ সম্পন্ন বৈদিক দেৱতাক বুজোৱা হয়। হিন্দুসকলৰ প্ৰধান ধৰ্মগ্ৰন্থ বেদ, শতপথ ব্ৰাহ্মণ সহ অন্যান্য ধৰ্মগ্ৰন্থত এই বিষয়ে ধাৰণা পোৱা যায়। পৰৱৰ্তীকালত মানুহৰ মুখে মুখে "তেত্ৰিশ কোটি দেৱতা" অৰ্থাৎ ৩৩,০০,০০,০০০ দেৱতা বুলি প্ৰচলিত হয়। হিন্দুধৰ্মত কোনো নিৰ্দিষ্ট সংখ্যক দেৱতাৰ ধাৰণাৰ পৰিৱৰ্তে এজন দেৱতাৰে একাধিক ৰূপ প্ৰচলিত।

## তেত্ৰিশ প্ৰকাৰৰ দেৱতাৰ তালিকা
হিন্দু শাস্ত্ৰত তেত্ৰিশ প্ৰকাৰৰ দেৱতাৰ নাম বিভিন্ন ধৰণৰ। এইবোৰৰ ভিতৰত ভাগৱত পুৰাণ অনুসৰি দ্বাদশ আদিত্য, একাদশ ৰুদ্ৰ (প্ৰথম স্তম্ভ), মহাভাৰত অনুসৰি  অষ্ট বসু, আৰু দুজন অশ্বিন। 

## তথ্যসূত্ৰ

শ্ৰেণী:হিন্দু দেৱতা
শ্ৰেণী:হিন্দু দেৱী